text: 1 Mekpɔe be ame geɖewo dze agbagba ŋlɔ nu tso nudzɔdzɔ ŋutɔŋutɔ siwo dzi míexɔ se bliboe la ŋu,+2 abe ale si ko ame siwo kpɔ nu siawo tefe kple ŋku le gɔmedzedzea me+ eye wozu nya la fe dɔlawo la gblɔe na mí ene.+3 Eya ta meku nuwo katã me tsitotsito tso gɔmedzedzea me, eye nye hã meɖoe be maŋlɔ wo ɖe ɖoɖo nu aɖo ɖe wò, bubutɔ Teofilo,+4 ale be nàkpɔ kpeɖodzi be nyatefee nu siwo wofia wò la nye.+5 Nunɔla aɖe nɔ anyi le Yudea-fia Herodes*+ ŋɔli, eŋkɔe nye Zakariya eye wòtso Abiya fe hatsotso la me.+ Eɖe Aron vinyɔnuwo dometɔ ɖeka, si ŋkɔe nye Elizabet.6 Wo ame evea siaa nye ame dzɔdzɔewo le Mawu ŋkume, eye wowɔna ɖe Yehowa* fe sewo kple ɖoɖowo katã dzi mokakamanɔŋui.7 Ke vi mele wo si o, elabena Elizabet tsi ko, eye wo kple evea wotsi xɔ fe geɖe.8 Ke esi wòɖo wofe hatsotsoa+ dzi, eye Zakariya le nunɔladɔ wɔm le Mawu ŋkume9 abe ale si wòle le nunɔlawo fe ɖoɖoa* nu ene la, eɖo Zakariya dzi be wòage ɖe Yehowa* fe gbedoxɔa me+ ado dzudzɔ ʋeʋĩ.+10 Ameha blibo la le gbe dom ɖa le xexe le gafofo si me wòle dzudzɔa dom.11 Eye Yehowa* fe dɔla ɖe eɖokui fiae hele tsitre ɖe dzudzɔdomlekpuia fe ɖusime.12 Esi Zakariya kpɔe la, eɖi vo, eye vɔvɔ̃ ɖoe.13 Ke mawudɔla la gblɔ nɛ be: “Zakariya, mègavɔ̃ o, elabena wose wò kokofofo la, srɔ̃wò Elizabet adzi ŋutsuvi na wò, eye nàna ŋkɔe be Yohanes.+14 Ana nàkpɔ dzidzɔ ahatso aseye, eye ame geɖewo akpɔ dzidzɔ ɖe efe dzidzi ŋu,+15 elabena anye gã le Yehowa* ŋkume.+ Ke ɖevi la megano wain alo aha sesẽ aɖeke kura o,+ eye gbɔgbɔ kɔkɔe ayɔe fũu hafi woava dzii gɔ̃ hã,*+16 eye wòatrɔ Israel-vi geɖewo ɖe Yehowa,* wofe Mawu la ŋu.+17 Azɔ hã adze Mawu ŋgɔ ava le Eliya fe gbɔgbɔ kple ŋusẽ me,+ be wòatrɔ fofowo fe dzi ɖe viwo ŋu,+ eye wòatrɔ ame maɖotowo ɖe ame dzɔdzɔewo fe nunya vavãtɔ ŋu, be wòadzra dukɔ la ɖo ɖi wòasu te na Yehowa.”*+18 Eye Zakariya bia mawudɔla la be: “Aleke mawɔ aka ɖe nu sia dzi? Elabena meku amegã, eye srɔ̃nye hã tsi xɔ fe geɖe.”19 Mawudɔla la ɖo eŋu nɛ be: “Nyee nye Gabriel,+ ame si nɔa tsitre ɖe Mawu ŋkume,+ edɔm be mava fo nu kpli wò, eye magblɔ nya nyui la na wò.20 Ke kpɔ ɖa, wò aɖe atu, eye màgate ŋu afo nu o, va se ɖe gbe si gbe nu siawo va eme, elabena mèxɔ nye nya siwo le eme va ge le wofe ɣeyiɣi ɖoɖi dzi la dzi se o.”21 Le ɣeyiɣi ma katã me la, dukɔ la le Zakariya lalam, eye wòwɔ nuku na wo be etsi gbedoxɔa me nenema gbegbe.22 Esi wòdo go la, mete ŋu fo nu na wo o, eye wodze sii be ekpɔ nu wɔnuku* aɖe le gbedoxɔa me. Eye wòle dzesi wɔm na wo, ke mete ŋu le nu fom o.23 Esi efe subɔsubɔdɔ kɔkɔea* fe ŋkekeawo wu enu la, edzo yi afe me.24 Le ŋkeke aɖewo megbe la, srɔ̃a Elizabet fɔ fu, eye wòɣla eɖokui ɣleti atɔ̃ sɔŋ hegblɔ be:25 “Aleae Yehowa* wɔ nu ɖe ŋunye le ŋkeke siawo me. Etrɔ susu ɖe ŋunye be yeaɖe nye ŋukpe ɖa le amewo dome.”+26 Le efe fufɔfɔ fe ɣleti adelia me la, Mawu dɔ efe dɔla Gabriel+ ɖe Galilea du si woyɔna be Nazaret me,27 ɖe ɖetugbui leafe+ aɖe si ŋugbe wodo na ŋutsu aɖe si ŋkɔe nye Yosef, tso David fe me la gbɔ, eye ɖetugbui leafe la ŋkɔe nye Maria.+28 Esi mawudɔla la va egbɔ la, egblɔ be: “Medo gbe na wò, wò, ame si nu wove ŋutɔ, Yehowa* li kpli wò.”29 Ke eɖi vo ŋutɔ le nya la ŋuti, eye wòbu tame le nu si gbedoname sia fia la ŋu.30 Eye mawudɔla la gblɔ nɛ be: “Mègavɔ̃ o, Maria, elabena Mawu ve nuwò.31 Kpɔ ɖa, èle fu fɔ ge adzi ŋutsuvi,+ eye nàna ŋkɔe be Yesu.+32 Eya anye gã,+ eye woayɔe be Dzifoʋĩtɔ la fe Vi,+ eye Yehowa* Mawu atsɔ fofoa David fe fiazikpui la anɛ,+33 aɖu fia ɖe Yakob fe afe la dzi tegbee, eye nuwuwu manɔe na efe Fiaɖufe la o.”+34 Ke Maria bia mawudɔla la be: “Aleke nu sia ate ŋu ava eme esi nyemenya ŋutsu o?”+35 Mawudɔla la ɖo eŋu nɛ be: “Gbɔgbɔ kɔkɔe ava dziwò,+ eye Dzifoʋĩtɔ la fe ŋusẽ ado vɔvɔli ɖe dziwò. Eya ta woayɔ vi si dzi ge nàla la be kɔkɔetɔ,+ Mawu fe Vi.+36 Eye kpɔ ɖa, wò fometɔ Elizabet si ku nyagã la hã fɔ fu le ŋutsuvi dzi ge, eye esiae nye ɣleti adelia na eya ame si woyɔna be konɔ la;37 elabena Mawu fe nya aɖeke mado kpo emevava o.”+38 Eye Maria gblɔ be: “Kpɔ ɖa, Yehowa* fe dɔlanyɔnue menye! Neva eme nam le wò nya la nu.” Ale mawudɔla la dzo le egbɔ.39 Ale le ŋkeke mawo me la, Maria tso eye wòɖe abla yi tonuto la me le Yuda du aɖe me,40 eye wòge ɖe Zakariya fe me hedo gbe na Elizabet.41 Ke esi Elizabet se Maria fe gbedonamea la, vidzĩ la ti kpo le efe dɔ me, eye gbɔgbɔ kɔkɔe yɔ Elizabet fũu42 eye wòdo ɣli gblɔ be: “Woayra wò le nyɔnuwo dome, eye woayra wò dɔmevi la!43 Aleke wòdzɔe be mɔnukpɔkpɔ sia su asinye be nye Afetɔ dada va gbɔnye?44 Kpɔ ɖa, esi mese wò gbedoname ko la, vidzĩ la ti kpo le nye dɔ me kple dzidzɔ.45 Eye dzidzɔtɔe nye nyɔnu si xɔe se, elabena nya siwo wogblɔ nɛ tso Yehowa* gbɔ la, ava eme bliboe.”46 Eye Maria gblɔ be: “Nye luʋɔ* le Yehowa* dom ɖe dzi,+47 eye nye gbɔgbɔ mate ŋu adzudzɔ aseyetsotso ɖe Mawu, nye Xɔla la ŋu o,+48 elabe ekpɔ efe dɔlanyɔnu fe ame gblɔe nyenye ɖa.+ Elabena kpɔ ɖa, tso fifia la, dzidzimewo katã ayɔm be dzidzɔtɔ,+49 elabena Ŋusẽtɔ la wɔ nu dzɔtsuwo nam, eye efe ŋkɔ le kɔkɔe,+50 efe nublanuikpɔkpɔ le ame siwo vɔ̃nɛ la dzi tso dzidzime yi dzidzime.+51 Etsɔ efe alɔ wɔ nu dzɔtsuwo, eka ame siwo doa wo ɖokuiwo ɖe dzi le wofe dzimesusuwo me la hlẽ.+52 Eɖe ŋusẽtɔwo ɖa le zi dzi,+ eye wòdo ame tsɛwo ɖe dzi;+53 etsɔ nu nyuiwo ɖi fo na dɔwuitɔwo taŋ,+ ke edo mɔ kesinɔtɔwo ya asi fuflui.54 Ekpe ɖe efe subɔla Israel ŋu, eye wòɖo ŋku efe nublanuikpɔkpɔ nɛ+55 tegbee la dzi, abe ale si wògblɔe na mía tɔgbuiwo, na Abraham kple efe dzidzimevi+ la ene la dzi.”56 Maria nɔ egbɔ anɔ abe ɣleti etɔ̃ ene, eye wòtrɔ yi afe.57 Ke Elizabet fe vidziɣi ɖo, eye wòdzi ŋutsuvi.58 Efe afelikawo kple fometɔwo se be Yehowa* kpɔ nublanui nɛ geɖe ŋutɔ, eye wokpɔ dzidzɔ kplii.+59 Le ŋkeke enyia gbe la, wova be woatso aʋa na ɖevi la,+ eye wodi be yewoatsɔ fofoa Zakariya ŋkɔ nɛ.60 Gake dadaa gblɔ be: “Gbeɖe, ke boŋ woayɔe be Yohanes.”61 Eye wogblɔ nɛ be: “Wò fometɔ aɖeke metsɔ ŋkɔ sia kpɔ o ɖe!”62 Eye wowɔ dzesi na fofoa biae be ŋkɔ kae wòdi be woatsɔ na ɖevi la hã.63 Eya ta ebia be woatsɔ nuŋlɔkpe na ye, eye wòŋlɔ ɖe edzi be: “Eŋkɔe nye Yohanes.”+ Esia wɔ moyaa na wo katã.64 Enumake efe nu ʋu, eye efe aɖeka ɖɔ ɖo, eye wòde asi nufofo me+ hele Mawu kafum.65 Ale vɔvɔ̃ ɖo wofe afelikawo katã, eye amewo fo nu le nu siawo ŋu le Yudea tonuto blibo la katã me.66 Eye ame siwo katã see la lé nya siawo ɖe wofe dzi me le gbɔgblɔm be: “Nu ka gɔ̃e ɖevi sia ava zu?” Elabena Yehowa* fe asi le ɖevi la dzi vavã.67 Eye gbɔgbɔ kɔkɔe yɔ fofoa Zakariya fũu wògblɔ nya ɖi be:68 “Woakafu Yehowa,* Israel fe Mawu+ la, elabena etrɔ susu ɖe efe amewo ŋu, eye wòɖe wo.+69 Ena xɔxɔ fe dzo*+ do na mí le efe subɔla David fe me,+70 abe ale si ko wògblɔ to efe blemanyagblɔɖila kɔkɔewo dzi+71 be yeaɖe mí tso míafe ketɔwo kple ame siwo katã lé fu mí la si me;+72 yeakpɔ nublanui le mía tɔgbuiwo ta, eye yeaɖo ŋku yefe nubabla kɔkɔe la dzi ene.+73 Esiae nye atam si wòka na mía tɔgbui Abraham,+74 be ne yeɖe mí tso míafe futɔwo si me vɔ la, yeana mɔnukpɔkpɔ mí míawɔ subɔsubɔdɔ kɔkɔe na ye vɔvɔ̃manɔmee75 le ye ŋkume, le nutefewɔwɔ kple dzɔdzɔenyenye me le míafe agbemeŋkekewo katã me.76 Ke wò, vinye, woayɔ wò be Dzifoʋĩtɔ la fe nyagblɔɖila, elabena àdze Yehowa* ŋgɔ adzra efe mɔwo dzi ɖo,+77 àna efe amewo nadze si xɔname, si ava to wofe nu vɔ̃wo tsɔtsɔ ke me,+78 le mía Mawu fe dɔmetɔtrɔ gã la ta. Dɔmetɔtrɔ sia ana agudzedze natso dzifo ava kpɔ mí ɖa,79 be wòana kekeli ame siwo bɔbɔ nɔ viviti kple ku fe vɔvɔli me,+ eye wòafia mɔ míafe afɔwo le ŋutifafa fe mɔ dzi.”80 Eye ɖevi la tsi hekpɔ ŋusẽ le gbɔgbɔ la me, eye wònɔ gbedzi va se ɖe gbe si gbe wòɖe eɖokui fia Israel le dutofo.


c: text/html

text:
Xɔse Tutuɖo to Biblia Sɔsrɔ̃ me le India
Míenye Amesiwo Si Xɔse le
Xɔse Tutuɖo to Biblia Sɔsrɔ̃ me le India
INDIA nye dukɔ si me subɔsubɔha vovovowo kple nuwɔna vovovowo yia edzi le tso Himalaya-to kɔkɔ si dzi sno yɔ tititi le dziehe gome vaseɖe India-fu si fe tsi xɔa dzo le anyiehe gome la dzi. Le emenɔla siwo wu biliɔn ɖeka dome la, ame 83 lɔfo le alafa me nye Hindutɔwo, 11 le alafa me nye Moslemtɔwo, eye kpɔtɔeawo nye amesiwo tɔ ŋkɔ be Kristotɔwo, Sikhtɔwo, Buddhatɔwo, kple Jaintɔwo. Mawusubɔsubɔblɔɖe le wo katã si. The World Book Encyclopedia gblɔ be: “Mawusubɔsubɔ nye Indiatɔwo fe agbenɔnɔ fe akpa vevi aɖe.”
Yehowa Ðasefowo, amesiwo fe xexlẽme wu 21,200 le India, fe agbenɔnɔ ɖe wofe Kristotɔwo fe dzixɔse nu la ɖe dzesi vevie. Abe alesi wofe zɔhɛ siwo le xexeame fe akpa bubuwo wɔnɛ ene la, Ðasefo siwo le India bunɛ be enye mɔnukpɔkpɔ na yewo be yewoakpe ɖe yewo haviwo ŋu woatu xɔse sẽŋu ɖo ɖe Mawu fe Nya, Biblia Kɔkɔe la me. (Timoteo II, 3:16, 17) Bu alesi Biblia me nyatefea fe sidzedze wɔ va su fome aɖe si le Chennai, le India fe anyiehe la si ŋu kpɔ.
Hafi fome sia nava ke ɖe Yehowa Ðasefowo ŋu la, wonye Katoliko gbɔgbɔha siwo gblɔna be yewoakpɔa ŋutegawo, gblɔa aɖe yeyewo, eye yewodaa gbe la me tɔ dovevienuwo. Woxɔ ŋkɔ le sɔlemeha la kple nuto si me wole me eye amewo yɔa fomea me tɔ aɖewo gɔ̃ hã be swami, si gɔmee nye “afetɔ.” Gbeɖeka Ðasefo aɖe srã fome sia kpɔ eye wòfia wo le Biblia me be Yesu enye Mawu fe Vi, ke menye Mawu Ŋusẽkatãtɔ abe alesi amewo xɔe se ene o. Ðasefoa fia wo hã be Mawu fe ŋkɔe nye Yehowa eye be tameɖoɖo si le Yehowa si ɖe anyigba ŋue nye be yeawɔe wòanye paradiso dzeani aɖe.—Psalmo 83:19; Luka 23:43; Yohanes 3:16.
Esi fome sia me tɔwo dea bubu Mawu fe Nya ŋu eye nusi wose la dzɔ dzi na wo ta la, wolɔ̃ be Yehowa Ðasefowo nasrɔ̃ Biblia kpli yewo. Esia na amesiwo dze si wo le sɔlemeha si me wonɔ tsã me la ɖu fewu le wo ŋu. Gake fomea ɖoe kplikpaa be yewoayi Biblia sɔsrɔ̃ dzi. Esi sidzedze geɖe va su wo si eye wofe xɔse va sẽ ɖe edzi la, woɖe asi le wofe alakpasubɔsubɔ me nuwɔnawo ŋu. Egbea, fome sia me tɔ etɔ̃ nye Ðasefo xɔnyɔnyrɔ dovevienuwo, eye wo dada wɔa kpekpeɖeŋu mɔɖeɖedɔa ɣesiaɣi si wòanya wɔ nɛ.
Ebia Xɔse be Wòanɔ Te Ðe Wɔametɔnyenye Nu
Ehiã vevie be Sunder Lal, si nye ɖekakpui aɖe si le kɔfe aɖe me le Punjab naɖe xɔse sẽŋu kple dzidefo afia hafi wòate ŋu agblɔ Mawu fe Fiaɖufe ŋuti nyanyuia na ame bubuwo. (Mateo 24:14) Nusita wòle aleae nye be eɖe asi le mawugeɖedzixɔse si le efe fomea kple kɔfea me tɔwo si ŋu be yeasubɔ Mawu vavã Yehowa. Susu bubue nye be afɔ mele Sunder Lal si o.
Va ɖo fe 1992 la, afɔku aɖeke megblẽ Sunder Lal fe agbe dome o. Enye ɖɔkta fe kpeɖeŋutɔ eye woa kple efe fomea wɔa ɖeka dea ta agu na mawu vovovowo le mawunyafiala si wotia fe mɔfiafia te. Le zã aɖe me esime wònɔ keteke mɔ aɖe me tsom la, edze anyi. Keteke aɖe zɔ edzi eye wòlã efe atawo ɖa. Togbɔ be etsi agbe hã la, mɔkpɔkpɔ bu ɖee le agbe me. Wogblɔ be Sunder Lal va zu nublanuitɔ ale gbegbe be eɖoe gɔ̃ hã be yeawu ye ɖokui. Efe fomea na kpekpeɖeŋui ale gbegbe, gake ewɔ nɛ be wɔna aɖeke maganɔ ye ŋu le etsɔme o.
Emegbe Yehowa Ðasefo aɖe va Sunder Lal gbɔ eye wòfiae le Biblia me be Mawu do ŋugbe be yeawɔ anyigba wòanye paradiso dzeanyi aɖe eye yeana lãmesẽ deblibo amesiwo katã lɔ̃a ye hevɔ̃a ye. Sunder Lal lɔ̃ be woasrɔ̃ Biblia kpli ye, eye wòsrɔ̃ nu veviedodotɔe fe ɖeka. Wokpee be wòade Kristotɔwo fe kpekpewo eye mlɔeba xɔlɔ̃ aɖe kɔnɛ ɖe gasɔ dzi woyina. Togbɔ be esea veve ŋutɔ ne ele gasɔa dzi hã la, viɖe geɖe va do tso eme nɛ. Ekpɔ nusi wòsrɔ̃ le eɖokuisi Biblia sɔsrɔ̃ me fe kpeɖodzi esime wòdo go ame bubu siwo xɔ Mawu fe Nyaa me ŋugbedodowo dzi se vavã eye wonɔa agbe ɖe Biblia fe nufiafiawo nu.
Sunder Lal te nyanyuia gbɔgblɔ na ehaviwo, eye wòxɔ nyɔnyrɔ le fe 1995 me. Gbã la, etana le anyigba abe alesi wowɔnɛ ene eye wòwɔa tso afeme yi afeme fe subɔsubɔdɔa le efe kɔfea me. Gake fifia ya, efe gbɔgbɔ me nɔviwo na nui—afɔtietɔ̃keke si wowɔ be woatsɔ asi “adoe” lae. Afɔtietɔ̃keke sia wɔe be ele eɖokui si fifia wu tsã eye eya ŋutɔ te ŋu zɔa kilometa 12 fe mɔ yia hamea fe kpekpewo. Ɣeaɖewoɣi la, edoa kekea toa ya ʋuduʋuduwo me; ɣeaɖewoɣi hã edonɛ toa yame fe dzoxɔxɔ si gbɔa degree 43 ŋu me.
Tsɔ kpe ɖe kpekpewo dede ŋu la, Sunder Lal srɔ̃a Biblia kple ame geɖe siwo di be woakpe ɖe yewo ŋu be woatu xɔse sẽŋu ɖo ɖe Mawu vavã, Yehowa, me. Le nyatefe me la, efe Biblia-nusrɔ̃vi xoxowo dometɔ adre xɔ nyɔnyrɔ fifia, eye ame etɔ̃ bubu siwo ŋu wòke ɖo siwo ehati Ðasefo bubuwo srɔ̃ Biblia kpli wo hã xɔ nyɔnyrɔ.
Biblia gblɔ be: “Menye amewo katã si xɔse la le o.” (Tesalonikatɔwo II, 3:2) Gake le amesiwo ‘fe nɔnɔme sɔ na agbe mavɔ kpɔkpɔ’ gome la, Mawu fe Nyaa sɔsrɔ̃ edziedzi ate ŋu atu xɔse sẽŋu ɖo ɖe wo me. (Dɔwɔwɔwo 13:48) Nusɔsrɔ̃ sia fomevi nana wokpɔa mɔ na etsɔme wɔnuku aɖe vevie—nusi dzi Indiatɔ gbogbo aɖewo va le xɔxɔm se.
[Anyigbatata si le axa 30]
(Edze nyuie le agbalẽa ŋutɔ me)
AFGANISTAN
PAKISTAN
NAPAL
BHUTAN
CHINA
BANGLADESH
MYANMAR
LAOS
THAILAND
VIETNAM
CAMBODIA
SRI LANKA
INDIA
[Afi Si Míexɔ Mɔɖeɖe Tso]
Mountain High Maps® Copyright © 1997 Digital Wisdom, Inc.

robotstxt: allowed

filter: keep


text: 22 Azɔ Israel-viwo ho heva fu asaɖa anyi ɖe Moab tagba, le Yordan godo le Yeriko gbɔ.+2 Ke Zipor vi Balak+ kpɔ nu siwo katã Israel wɔ Amoritɔwo,3 eye vɔvɔ̃ ɖo Moab ŋutɔ le dukɔ la ŋu, elabena wosɔ gbɔ; eye dzidzi fo Moab le Israel-viwo ta.+4 Eya ta Moab gblɔ na Midiantɔwo+ fe ametsitsiwo be: “Azɔ ameha sia le míafe nutoawo ɖu ge abe ale si nyitsu ɖua gbe ene.”Ɣemaɣi la, Zipor vi Balak ye nye Moab-fia.5 Eye wòdɔ amewo ɖo ɖe Bileam, Beor vi gbɔ le Petor,+ wo dedu me le Tɔsisi* la nu, be woayɔe vɛ. Eɖo gbe ɖee be: “Kpɔ ɖa! Dukɔ aɖee nye esi ʋu tso Egipte. Wotsyɔ anyigba la ŋkume,+ eye wote tum!6 Eya ta meɖe kuku, va fo fi de dukɔ sia nam,+ elabena wosesẽ wum. Ðewohĩ mate ŋu asi wo ahanya wo ɖa le anyigba la dzi; elabena menyae nyuie be, ame si nèyra la nyea yayratɔ, eye ame si nèfo fi de la nyea fifodeme.”7 Ale Moabtɔwo kple Midiantɔwo fe ametsitsiwo tsɔ afakaho ɖe asi dze mɔ yi Bileam+ gbɔ hegblɔ Balak fe nyawo nɛ.8 Eye wògblɔ na wo be: “Mitsi afi sia dɔ, eye magblɔ nya si tututu Yehowa agblɔ nam la na mi.” Eya ta Moab-megãwo tsi Bileam gbɔ.9 Eye Mawu va Bileam gbɔ gblɔ be:+ “Ame kawoe nye esiawo le gbɔwò?”10 Bileam gblɔ na Mawu vavã la be: “Zipor vi Balak, si nye Moab-fia, ye ɖo gbe ɖem be:11 ‘Kpɔ ɖa! Dukɔ si ʋu tso Egipte gbɔna la tsyɔ anyigba la ŋkume. Eya ta va fo fi de wo nam.+ Ðewohĩ mate ŋu awɔ aʋa kpli wo anya wo ɖa.’”12 Ke Mawu gblɔ na Bileam be: “Mègayi kpli wo o. Mègafo fi de dukɔ la o, elabena ame yayrawoe wonye.”+13 Bileam fɔ ŋdi, eye wògblɔ na Balak fe amegãwo be: “Migbugbɔ yi mia de, elabena Yehowa gbe be magayi kpli mi o.”14 Eye Moab-megãwo trɔ va Balak gbɔ va gblɔ be: “Bileam gbe be yemava kpli mí o.”15 Ke Balak gadɔ amegãwo ɖa ake, wosɔ gbɔ wu tsã, eye bubu le wo ŋu wu gbãtɔawo.16 Eye wova Bileam gbɔ hegblɔ nɛ be: “Ale Balak, Zipor vi gblɔe nye esi, ‘Meɖe kuku, mègana naneke naxe mɔ na wò be nàdo kpo gbɔnye vava o,17 elabena made bubu gã aɖe ŋuwò, eye nu sia nu si nàgblɔ nam la, mawɔe. Eya ta va fo fi de dukɔ sia nam dzro.’”18 Ke Bileam ɖo eŋu na Balak fe dɔlawo be: “Ne Balak tsɔ efe xɔ si klosalo kple sika yɔ taŋ nam hã la, nyemate ŋu ada Yehowa nye Mawu fe se dzi ahayi nu sue alo nu gã aɖeke wɔ ge o.+19 Ke meɖe kuku, miawo hã mitsi afi sia dɔ, ne manya nya si Yehowa agagblɔ nam.”+20 Eye Mawu va Bileam gbɔ le zã me gblɔ nɛ be: “Ne ŋutsu siawo va be yewoayɔ wò kokoko la, ekema tso nàyi kpli wo. Gake nya si magblɔ na wò la koe nàgblɔ.”+21 Eya ta Bileam fɔ ŋdi, bla akpa na efe tedzi,* eye wòyi kple Moab-megãwo.+22 Ke Mawu fe dziku fla, le esi wòdze mɔ yina ta, eye Yehowa fe dɔla va tɔ ɖe mɔa dzi be yeaxe mɔ nɛ. Bileam bɔbɔ nɔ efe tedzi la dzi, eye efe subɔvi eve le eŋu.23 Esi tedzia kpɔ Yehowa fe dɔla wòtɔ ɖe mɔa dzi heɖe efe yi ɖe asi la, tedzia di be yeadze le mɔa dzi ayi gbe me. Ke Bileam de asi tedzi la fofo me be yeagatrɔe ava mɔa dzi.24 Eye Yehowa fe dɔla la va tɔ ɖe mɔ xaxɛ si le waingble eve dome, si fe akpa si kple akpa kemɛ glikpɔ le la dzi.25 Esi tedzia kpɔ Yehowa fe dɔlaa la, emimi ɖe glia ŋu eye wòmimi Bileam fe afɔ ɖe glia ŋu; eye Bileam gafoe ake.26 Eye Yehowa fe dɔla la gayi ŋgɔ va tɔ ɖe tefe xaxɛ aɖe, afi si mɔ aɖeke mele ne woadze ɖe ɖusi alo mia me o.27 Esi tedzia kpɔ Yehowa fe dɔlaa la, etsyɔ akɔ anyi esi Bileam kpɔtɔ bɔbɔ nɔ edzi, ale be Bileam do dɔmedzoe, eye wòtsɔ efe atia nɔ tedzia fom vevie.28 Mlɔeba Yehowa na tedzia fo nu,*+ eye wògblɔ na Bileam be: “Nu kae mewɔ wò hafi nèfom zi etɔ̃ sɔŋ?”+29 Bileam gblɔ na tedzia be: “Esi nèdo lãm tae. Ne ɖe yi le asinye la, ne mewu wò xoxo!”30 Tedzi la gblɔ na Bileam be: “Menye nyee nye wò tedzi si nèdona le wò agbe me katã va se ɖe egbe sia oa? Ðe mewɔ nu ɖe ŋuwò alea kpɔa?” Eɖo eŋu be: “Ao!”31 Eye Yehowa ʋu Bileam fe ŋku+ wòkpɔ Yehowa fe dɔla wòtɔ ɖe mɔa dzi heɖe efe yi ɖe asi. Enumake ebɔbɔ hetsyɔ mo anyi.32 Eye Yehowa fe dɔla la gblɔ nɛ be: “Nu ka tae nèfo wò tedzi la zi etɔ̃ sɔŋ? Kpɔ ɖa! Nyee va be matsi tsitre ɖe ŋuwò, elabena afɔ si dzi nèle la mewɔ ɖeka kple nye lɔlɔ̃nu o.+33 Tedzia kpɔm eye wòdze agbagba be yeadze ɖe aga zi etɔ̃ sɔŋ.+ Ðe menye eyae dze ɖe aga o la, ne mewu wò xoxoxo, eye mena tedzia tsi agbe.”34 Ale Bileam gblɔ na Yehowa fe dɔla la be: “Mewɔ nu vɔ̃, elabena nyemenya be wòe tɔ ɖe mɔa dzi be yeado gom o. Ke azɔ ne menyo ŋuwò o la, ekema magbugbɔ.”35 Ke Yehowa fe dɔla la gblɔ na Bileam be: “Yi kple ŋutsuawo, ke nya si magblɔ na wò la koe nàgblɔ.” Eye Bileam yi mɔzɔzɔa dzi kple Balak fe amegãwo.36 Esi Balak se be Bileam gbɔna la, enumake eyi ɖado goe le Moab du si le Arnon-tɔsisia nu le nutoa fe lifo dzi la me.37 Eye Balak gblɔ na Bileam be: “Menye ɖe medɔ be woayɔ wò vɛ oa? Nu ka ta mèva gbɔnye xoxoxo o? Alo ɖe nèsusu be nyemate ŋu ade bubu gã ye ŋu oa?”+38 Bileam gblɔ na Balak be: “Kpɔ ɖa, meva ɖo gbɔwò azɔ. Gake ɖe woaɖe mɔ nam magblɔ nya aɖea? Nya si Mawu ade nu nam la koe magblɔ.”+39 Eya ta Bileam yi kple Balak, eye wova Kiriat-Huzot.40 Eye Balak tsɔ nyiwo kple alẽwo sa vɔ heɖo ɖe ɖe Bileam kple amegã siwo le eŋu la.41 Esi ŋu ke la, Balak kplɔ Bileam yi Bamot-Baal, be wòate ŋu akpɔ dukɔ blibo la tso afi ma.+


text:
Ðe Wòle Be Míado Gbe Ða Na Yesua?
WOWƆ numekuku aɖe le sɔhɛ 800 siwo tso subɔsubɔha vovovowo me la dome nyitsɔ laa esi wobia wo be woxɔe se be Yesu ɖoa gbedodoɖawo ŋu mahã. Wo dometɔ siwo wu 60 le alafa me gblɔ be yewoka ɖe edzi bliboe be eɖoa gbedodoɖawo ŋu. Gake sɔhɛ ɖeka ya te fli ɖe ŋkɔ Yesu me le numekugbalẽvia dzi eye wòŋlɔ “Mawu” ɖe etefe.
Nu kae nye wò susu? Ðe wòle be míado gbe ɖa na Yesua, alo Mawue wòle be míado gbe ɖa na? * Hafi míakpɔ ŋuɖoɖoa la, gbã, na míadzro ale si Yesu fia nu efe nusrɔ̃lawo tso gbedodoɖa ŋui la me.
AME KAE YESU FIA MÍ BE MÍADO GBE ÐA NA?
Yesu to efe nufiafia kple efe kpɔɖeŋu dzi fia mí ame si wòle be míado gbe ɖa na.
EƑE NUFIAFIA: Esime Yesu fe nusrɔ̃lawo dometɔ ɖeka gblɔ nɛ be, “Afetɔ, fia gbedodoɖa mí” la, Yesu ɖo eŋu be: “Ne miele gbe dom ɖa la, migblɔ be, ‘Fofo.’” (Luka 11:1, 2) Gakpe ɖe eŋu la, ede dzi fo na efe nyaselawo le efe Todzimawunya xɔŋkɔa me be woanɔ gbe dom ɖa. Egblɔ be: “Do gbe ɖa na Fofowò.” Eye ena kakaɖedzi hã efe nyaselawo esi wògblɔ be: “Fofo la nya nu siwo le mia hiãm hafi mieva bianɛ gɔ̃ hã.” (Mateo 6:6, 8) Le zã si do ŋgɔ na Yesu fe ku me la, egblɔ na efe nusrɔ̃lawo be: “Ne miebia nane Fofo la la, atsɔe ana mi le nye ŋkɔ me.” (Yohanes 16:23) Eya ta Yesu fia mí be míado gbe ɖa na ye Fofo si nye míawo hã mía Fofo, si nye Yehowa Mawu.
EƑE KPƆÐEŊU: Yesu ŋutɔ hã do gbe ɖa le ɖekawɔwɔ me kple ale si wòfia amewo be woado gbe ɖae. Le kpɔɖeŋu me, edo gbe ɖa be: “Fofo, dzifo kple anyigba fe Afetɔ, mekafu wò le dutofo.” (Luka 10:21) Ɣebubuɣi la, “Yesu wu mo dzi kpɔ dzifo, eye wògblɔ be: “Fofo, meda akpe na wò be èɖo tom.” (Yohanes 11:41) Eye esime wòsusɔ vie Yesu namia nu la, edo gbe ɖa be: “Fofo, asiwò me metsɔ nye gbɔgbɔ la de.” (Luka 23:46) Esi Yesu do gbe ɖa na Fofoa si le dzifo
AME KAE KRISTOTƆ GBÃTƆWO DO GBE ÐA NA?
Tso esime Yesu trɔ yi dzifo kwasiɖa aɖewo megbe la, tsitretsiɖeŋulawo klẽ ŋku ɖe eyomedzelawo henɔ ŋɔdzi dom na wo. (Dɔwɔwɔwo 4:18) Le nɔnɔme sia me la, míakpɔ mɔ be woado gbe ɖa godoo, gake ame kae wodo gbe ɖa na? “Wo katã wokɔ gbe dzi na Mawu ɖekae” henɔ gbe dom ɖa be wòayi edzi akpe ɖe yewo ŋu “to [efe] dɔla kɔkɔe Yesu fe ŋkɔ me.” (Dɔwɔwɔwo 4:24, 30) Esia fia be Yesu fe nusrɔ̃lawo wɔ ɖe mɔfiame si wòna ku ɖe gbedodoɖa ŋu la dzi. Wodo gbe ɖa na Mawu, ke menye na Yesu o.
Ƒe aɖewo megbe la, apostolo Paulo ɖɔ ale si eya ŋutɔ kple efe hadɔwɔlawo doa gbe ɖae esime wònɔ agbalẽ ŋlɔm na nɔvia Kristotɔwo. Eŋlɔe bena: “Míedaa akpe na Mawu, mía Afetɔ Yesu Kristo Fofo, ɣesiaɣi ne míele gbe dom ɖa ɖe mia ta.” (Kolosetɔwo 1:3) Paulo ŋlɔ agbalẽ na efe haxɔsetɔwo be woanɔ akpe dam “na mía Mawu kple Fofo la le nuwo katã ŋuti ɣesiaɣi le mía Afetɔ Yesu Kristo fe ŋkɔ me.” (Efesotɔwo 5:20) Míekpɔe le nya siawo me be Paulo de dzi fo na ame bubuwo be woado gbe ɖa na yefe “Mawu kple Fofo la le nuwo katã ŋuti ɣesiaɣi,” gake woawɔ esia le Yesu fe ŋkɔ me.
Ne míewɔ ɖe aɖaŋu si Yesu ɖo ku ɖe gbedodoɖa ŋu dzi la, ekema míaɖee afia be míelɔ̃e abe Kristotɔ gbãtɔwo ke ene. (Yohanes 14:15) Ne mía Fofo si le dzifo la ɖeka hɔ̃ koe míedoa gbe ɖa na ke menye na ame bubu aɖeke o la, ekema gɔmesese vavã ava nɔ nya siwo le Psalmo 116:1, 2 la ŋu na mí. Egblɔ be: “Melɔ̃ Yehowa, elabena eɖo to nye gbe . . . mayɔe le nye agbe me ŋkekewo me.” *
^ mm. 3 Ŋɔŋlɔawo ɖee fia be Mawu kple Yesu mele tasɔsɔ me o. Àte ŋu axlẽ nu geɖe tso nya sia ŋu le agbalẽ si nye Nuka Tututue Nye Biblia fe Nufiafia? fe ta 4 lia me. Yehowa Ðasefowoe tae.
^ mm. 11 Hafi Mawu naɖo to míafe gbedodoɖawo la, ele be míadze agbagba awɔ ɖe efe nudidiwo dzi tso dzi blibo me. Àte ŋu axlẽ nu geɖe tso nya sia ŋu le agbalẽ si nye Nuka Tututue Nye Biblia fe Nufiafia? fe ta 17 lia me. Yehowa Ðasefowoe tae.


text:
28
Woxɔ mí nyuie le Mɔlta
1 Esi míekpɔ ɖeɖe megbe la, míeva nya be fukpo si woyɔna be Mɔlta la dzie míeva ɖo. 2 Ƒukpoa dzi tɔwo xɔ mí nyuie ŋutɔ. Esi tsi nɔ dzadzam eye vuvɔ nɔ wɔwɔm ta la, wodo dzo gã aɖe na mí be míafu.
3 Esi Paulo fɔ nake wuwlui aɖewo be yeade dzoa me ko la, da vɔ̃ɖi aɖe do tso nake la me, le dzoxɔxɔ la ta, eye wòbla ɖe Paulo fe alɔnu. 4 Nu sia wɔ nuku, eye wòdo vɔvɔ̃ na ame siwo nɔ afi ma ŋutɔ, ale wogblɔ na wo nɔewo be, “Ame sia la, hlɔ̃dola vɔ̃ɖi aɖee wònye; togbɔ be metsi fu me ku o hã la, Mawu fe hlɔ̃biabia melɔ̃ be wòatsi agbe o.”
5 Ke Paulo ʋuʋu da la le alɔnu ɖe dzo bibi la me, eye naneke mewɔe o. 6 Ameawo nɔ mɔ kpɔm be Paulo fe abɔ ate, eye wòadze anyi aku, ke esi wolala ʋuu nya aɖeke medzɔ ɖe edzi o la, wotrɔ wofe susuwo hegblɔ be Paulo la, Mawu aɖe koko wòanye.
Paulo fe nukunuwɔwɔwo
7 Ƒukpo sia fe Mɔmefia ŋkɔe nye Publio, ame sia fe anyigba kple afe te ɖe futa, afi si míeva ɖi go ɖo. Publio xɔ mí ɖe eya ŋutɔ fe afe me, hekpɔ mía dzi nyuie ŋkeke etɔ̃ sɔŋ. 8 Publio fofo fe lãme menɔ kɔkɔm tututu o, elabena asrã kple kpetadɔ nɔ fu ɖem nɛ. Paulo yi egbɔ, do gbe ɖa, heda asi ɖe edzi ale be efe lãme sẽ. 9 Enumake dɔnɔ siwo katã nɔ tefea la va Paulo gbɔ, eye wòda gbe le wo katã ŋu. 10 Dzi dzɔ fukpoa dzi tɔwo ŋutɔ ale wotsɔ nunana fomevi geɖewo vɛ na mí, eye esi ɣeyiɣi de na mí be míadzo la, wodo agba na míafe tɔdziʋu la nyuie ŋutɔ kple nu siwo katã ava hiã mí le míafe mɔzɔzɔ la me.
Paulo ɖo Roma
11 Míenɔ Mɔlta fukpo la dzi ɣleti etɔ̃ hafi gadze mɔ. Míeɖo tɔdziʋu aɖe si woyɔna be Venɔviwo si tso Aleksandria, eye wòva tsi fukpoa dzi le vuvɔŋɔli la me. 12 Tefe gbãtɔ si míetɔ ɖo lae nye Sirakusa, eye míenɔ afi ma ŋkeke etɔ̃. 13 Tso Sirakusa la, míefo xlã nu heyi Regio, eye tso afi ma la, ya aɖe fo ɖe mí tso anyigbeme gome, ale be le ŋkeke evea gbe la, míeva ɖo Puteoli, afi si míedo go xɔsetɔ aɖewo le. 14 Xɔsetɔ siawo di tso mía si vevie be míanɔ yewo gbɔ vie, ale míelɔ̃, nɔ wo gbɔ ŋkeke adre. Tso Puteoli la, míeɖo ta Roma.
15 Esi xɔsetɔ siwo le Roma la se be míegbɔna la, wo dometɔ aɖewo va kpe mí le keke tefe si woyɔna be Apioforo, eye wòdidi tso Roma gbɔ abe agbadrofe blaenyi sɔŋ ene. Ame bubuwo hã va kpe mí le afi si woyɔna be, “Amedzrodzefe etɔ̃awo.” Tefe sia hã didi tso Roma gbɔ abe agbadrofe blaadre ene. Esi Paulo kpɔ xɔsetɔ siawo la, dzi dzɔe ŋutɔ; dzi ɖo efo, eye wòda akpe na Mawu.
16 Esi míeva ɖo Roma la, asrafowo fe amegã si fe kpɔkplɔ te Paulo nɔ la ɖe mɔ na Paulo be ate ŋu adze afi sia afi si eya ŋutɔ lɔ̃. Ke woɖe asrafo aɖe kpe ɖe eŋu be wòadzɔ eŋu ɣe sia ɣi.
Paulo gblɔ mawunya le Roma abe gamenɔla ene
17 Le ŋkeke etɔ̃a gbe la, Paulo yɔ Yudatɔ siwo le Roma dua me la fo fu, eye wòfo nu na wo gblɔ be, “Nɔvinyewo, edzɔ dzi nam be meva ɖo mia gbɔ afi sia. Medi be mianya be togbɔ be nyemewɔ naneke o, eye nyemeda le kɔnyinyi aɖeke dzi o hã la, Yudatɔ siwo le Yerusalem la lém, eye wotsɔm de asi na Roma dziɖuɖua fe ame dɔdɔ siwo le Yerusalem, be woadrɔ̃ ʋɔnum. 18 Esi míeyi ʋɔnua la, Roma dziɖuɖua fe ame dɔdɔwo mekpɔ vodada aɖeke le ŋunye o, eya ta wodi be yewoaɖe asi le ŋunye, elabena wokpɔ be nyemedze na ku abe ale si Yudatɔwo fe amegãwo dii ene o. 19 Ke esi mekpɔ be Yudatɔwo mekpɔ dzidzɔ le ale si wodrɔ̃ ʋɔnua ŋu o, eye wotsi tsitsre ɖe nyametsotsoa ŋu vevie ta la, nye hã megblɔ na ʋɔnua be metsɔ nye nya de asi na Kaisaro le Roma be wòadrɔ̃ ʋɔnum. 20 Nya sia tae meyɔ mi vɛ, be makpɔ mi, eye mafo nu kpli mi ɖo; elabena Israel fe mɔkpɔkpɔ la ta woblam kple kɔsɔkɔsɔ sia ɖo.”
21 Ameawo ɖo eŋu na Paulo be, “Míawo la, ame aɖeke megagblɔ wò nya aɖeke na mí kpɔ loo alo ŋlɔ agbalẽ ɖo ɖe mí tso Yudea le ŋuwò kpɔ o. Nɔvi Kristotɔ siwo tso Yerusalem va hã dometɔ aɖeke megblɔ nya aɖeke na mí tso ŋuwò kpɔ o. 22 Ke míadi be nàɖe wò xɔse la me na mí nyuie, elabena nu si míenya koe nye be, ame aɖeke media Kristotɔwo fe nya le tefe aɖeke o.”
23 Ale woɖo ŋkeke bubu na takpekpe, eye esi ŋkekea ɖo la, ame geɖewo va fo fu ɖe Paulo fe afe me. Paulo ɖe mawunya me na wo tsitotsito, le mawufiaɖufe la kple Yesu Kristo ŋu, tso Mose fe se la kple nyagblɔɖiawo me. Wonɔ takpekpea me tso ŋdi va se ɖe fiẽ ke. 24 Paulo fe nyawo sɔ to me na ame aɖewo, eye wotrɔ zu Kristotɔwo; ke ame aɖewo mexɔe se o. 25 Wodzro nyawo me le wo ɖokuiwo me ʋuu hafi kaka dzo. Ke nya si tsi to me na wo, eye wòɖe fu na wo dometɔ geɖewo lae nye esi Paulo gblɔ na wo be, “Gbɔgbɔ Kɔkɔe la fe nya si wògblɔ to Nyagblɔɖila Yesaya dzi la le eme tututu be,
26 “ ‘Yi dukɔ sia gbɔ, eye nàgblɔ be,
“Miafe towo ase nyawo, gake miase wo gɔme o.
Miafe ŋkuwo akpɔ nu, gake miele si dze gee o.”
27 Elabena miafe dziwo ku atri,
miafe towo sẽ, eye miesea nu o,
eye miemiã miafe ŋkuwo.
Ne menye nenema o la, miakpɔ nu, kple miafe ŋkuwo,
ase nu kple miafe towo,
ase nu gɔme kple miafe dziwo,
eye miatrɔ ɖe ŋunye, eye mada dɔ na mi.’
28 “Eya ta medi be mianya be Mawu fe ɖeɖedɔ sia ɖo ame siwo menye Yudatɔwo o gbɔ, eye woaɖo toe.” [ 29 Esi wògblɔ esia la Yudatɔwo dzo, eye nyahehe geɖe ɖo wo dome.]
Tafonya
30 Ke Paulo nɔ afi ma fe eve sɔŋ le xɔ si ta wòxe fe ɖo la me, eye ame geɖewo va nɔ ekpɔm ɖa le efe afe me. 31 Enɔ gbefã ɖem mawufiaɖufe la, nɔ nu fiam le Afetɔ Yesu Kristo ŋuti dzidefotɔe, eye ame aɖeke mexea mɔ nɛ le esiawo katã wɔwɔ me o.


text:
Nyabiabia Siwo Tso Exlẽlawo Gbɔ
Nyabiabia Siwo Tso Exlẽlawo Gbɔ
Aleke srɔ̃nyɔnu Kristotɔ ate ŋu ada asɔ le nutefewɔwɔ na Mawu kple eɖokui bɔbɔ na srɔ̃aŋutsu dzimaxɔsetɔ me ne srɔ̃ŋutsua ɖua subɔsubɔzãwo?
Abia aɖaŋudzedze kple ŋuɖɔɖɔɖo hafi wòate ŋu ada asɔ. Gake anyo ne edzea agbagba be yeada asɔ le agbanɔamedzi evea tsɔtsɔ me. Yesu ɖo aɖaŋu le nɔnɔme aɖe si sɔ kplii ŋu be: “Mitsɔ nusi enye kaisaro tɔ la, na kaisaro eye nusi enye Mawu tɔ la, na Mawu.” (Mateo 22:21) Ele eme be dziɖuɖu siwo wova gblɔ na Kristotɔwo emegbe be woabɔbɔ wo ɖokui na fe gome si woatsɔ ana wo ŋu nya gblɔm wònɔ ya. (Romatɔwo 13:1) Ke hã, efe aɖaŋuɖoɖoa sɔ le alesi wòle be srɔ̃nyɔnu nada asɔ le Mawu fe sewo dzi wɔwɔ kple eɖokui bɔbɔ na srɔ̃aŋutsua, si Ŋɔŋlɔawo bia tso esi hã gome ne dzimaxɔsetɔe wònye gɔ̃ hã.
Biblia-nyala aɖeke meli si agbe be Biblia mete gbe ɖe edzi be Mawu Ŋusẽkatãtɔe nye ame gbãtɔ si dze be Kristotɔ naɖo toe ahawɔ nutefe na ɣeawokatãɣi o. (Dɔwɔwɔwo 5:29) Ke hã, le go geɖe me la, tadeagula vavãtɔ ate ŋu ade bubu dzimaxɔsetɔ si nye tatɔ fe biabia ŋu si manye Mawu fe se si kɔ wu dzi dada o.
Míakpɔ nufiame kpɔɖeŋu ɖeka tso Hebrivi etɔ̃ siwo fe ŋutinya woŋlɔ ɖe Daniel ta 3 lia me. Nebukadnezar, si te wole le dziɖunyawo me la ɖe gbe be woa kple wo tɔ bubuwo woava Dura bali me. Esi Hebrivi etɔ̃awo kpɔ be alakpasubɔsubɔnuwɔnawo le ɖoɖoa me la, woanya di be yewoafo asa na afima yiyi hafi. Ðewohĩ Daniel te ŋu do taflatse le afima yiyi ŋu, gake ame etɔ̃ siawo mete ŋui o. * Eyata woɖo to heyi tefea, gake menye be woakpɔ gome le nu gbegblẽ aɖeke wɔwɔ me tae o—eye womewɔe hã o.—Daniel 3:1-18.
Nenema ke wòate ŋu adzɔ be le azãɖuɣiwo dzi la, srɔ̃ŋutsu dzimaxɔsetɔ abia tso srɔ̃anyɔnu Kristotɔ si be wòawɔ nusi madi be yeawɔ o. Bu kpɔɖeŋu siawo ŋu kpɔ: Srɔ̃ŋutsua bia tso esi be wòaɖa nuɖuɖu aɖe le ŋkeke si dzi woa kple ame bubuwo woaɖu azãa. Alo ebia be fomea (srɔ̃anyɔnu hã le eme) nava srã yefe fometɔwo kpɔ gbemagbe be woaɖu nu alo ɖe sasrãkpɔ ta ko. Alo hafi azã ɖuɣi naɖo gɔ̃ hã la, ate ŋu agblɔ na srɔ̃anyɔnua be ne wòyina asi ɖi ge la, wòafle nanewo na ye—nuɖuɖu tɔxɛ aɖewo siwo wotsɔ ɖua azã lae loo, alo nusiwo wòatsɔ awɔ nunanae loo, alo agbalẽ siwo wotsɔ blaa nunanae kpakple gbedonamegbalẽviwo be yeatsɔ akpe ɖe nunana siawo ŋu.
Le go sia me hã la, ele na srɔ̃nyɔnu Kristotɔa be wòaɖoe kplikpaa be yemakpɔ gome le alakpasubɔsubɔnuwɔnawo me o, gake nukae wòate ŋu awɔ tso nusiawo siwo wobia tso esi ŋu? Srɔ̃ŋutsuae nye fomea fe ta, eye Mawu fe Nya gblɔ be: “Mi nyɔnuwo la, mibɔbɔ mia ɖokui na mia srɔ̃wo, abe alesi wòdze le Afetɔ la me ene.” (Kolosetɔwo 3:18) Ðe wòate ŋu abɔbɔ eɖokui na srɔ̃a le go siawo me abe alesi dze srɔ̃nyɔnuwo ene agakpɔtɔ awɔ nutefe na Mawua? Ele nɛ be wòatso nya me le alesi wòada asɔ le srɔ̃aŋutsua bubu kple toɖoɖo Yehowa si le vevie wu me.
Le ɣeyiɣi bubuwo me la, srɔ̃aŋutsua ate ŋu abia tso esi be wòaɖa nuɖuɖu aɖe, ɖewohĩ esi wòvivia enu tae loo alo esi wònye eyae wòlɔ̃a ɖuɖu ɣeyiɣi mawo tae. Adzɔ dzi na srɔ̃nyɔnua be yeaɖe lɔlɔ̃ afiae ahade bubu efe tanyenyea ŋu. Ðe wòate ŋu aɖa nua nɛ ne srɔ̃aŋutsua bia nusia tututu le azã ɖuɣia? Srɔ̃nyɔnu Kristotɔ aɖewo ate ŋu awɔe kple dzitsinya nyui, abui ko be enye gbesiagbe nuɖaɖa dzro ko. Ðikeke mele eme o be Kristotɔ nutefewɔla aɖeke mabui ŋkeke tɔxɛ aɖeke o ne srɔ̃aŋutsua ya bui nenemae gɔ̃ hã. Nenema ke srɔ̃ŋutsua ate ŋu abia tso esi ɣeaɖewoɣi le ɣletia me alo le fea me be woa kplii woayi aɖasrã yefe fometɔwo kpɔ. Ðe srɔ̃nyɔnua ate ŋu ayi kplii ne azãɖuɣi aɖe dzie wòdzea? Alo ɖe wòalɔ̃ afle nusiwo wòadɔ la nɛ dzro abe alesi wòflea nuwo nɛ ne wòyi asi ɖi ge ene eye matɔ gbee be yeanya nusiwo wòbe yeatsɔ nuawo awɔe oa?
Godoo la, ele be srɔ̃nyɔnu Kristotɔ nabu ame bubuwo ŋu—alesi efe nuwɔnawo akpɔ ŋusẽ ɖe wo dzii. (Filipitɔwo 2:4) Adi be yeafo asa na nuwɔna si afia be yele azã ɖum, abe alesi ko wòanɔ eme be Hebrivi etɔ̃awo adi be ame aɖeke nagakpɔ yewo be yewo yina Dura balia me o ene. Eyata ate ŋu aɖɔ ŋu ɖo asusu nuwo ŋu kple srɔ̃aŋutsua akpɔe ɖa be abu yefe seselelãmewo ŋu ale be eya ŋutɔ nawɔ nanewo siwo ku ɖe azãɖuɖua ŋu na eɖokui be wòatsɔ ade bubu srɔ̃anyɔnu si lɔ̃e hedea bubu eŋu la ŋuti mahã. Ðewohĩ ase egɔme be anyo wu be yewoafo asa na nɔnɔme si ate ŋu ahe ŋukpe vɛ na woa kple evea siaa nenye be srɔ̃anyɔnua gbe be yemakpɔ gome le alakpasubɔsubɔnuwɔnawo me o. Ẽ, nyamedzodzro do ŋgɔ kple gbe ɖɔɖɔe ate ŋu akpɔ kuxiwo gbɔ le ŋutifafa me.—Lododowo 22:3.
Le nya siwo katã míegblɔ megbe la, ele be Kristotɔ nutefewɔla la nada nuwo kpɔ atso nya me le nusi wòawɔ ŋu. Ele be toɖoɖo Mawu naxɔ nɔfe gbãtɔ, abe alesi Hebrivi etɔ̃awo wɔe ene. (Korintotɔwo I, 10:31) Gake esi nya sia le susu me na Kristotɔ la, ele nɛ be wòatso nya me le nusiwo wòawɔ si manye tanana o ŋuti, ne ele amesi nye ta nɛ le fomea me alo le nutoa me fe didiwo dzi wɔm.
[Etenuŋɔŋlɔ]
^ mm. 5 Kpɔ “Nyabiabia Siwo Tso Exlẽlawo Gbɔ” si dze le August 1, 2001 fe Gbetakpɔxɔ me.


text: 21 Esi wogogo Yerusalem eye wova ɖo Betfage si le Amitoa dzi la, Yesu dɔ nusrɔ̃la eve+2 eye wògblɔ na wo be: “Miyi kɔfe si kpɔm miele le mia ŋgɔ la me, eye ne mieɖo ko la, miakpɔ tedzi aɖe le ka me, eye tedzivi aɖe le egbɔ. Miɖe ka wo, eye miakplɔ wo vɛ nam.3 Ne ame aɖe bia nya aɖe mi la, migblɔ be, ‘Afetɔ lae le wo hiãm.’ Eye enumake aɖo wo ɖa.”4 Nu sia va eme, ale be nya si wogblɔ ɖi to nyagblɔɖilaa dzi la nava eme, egblɔ be:5 “Migblɔ na Zion vinyɔnu la be: ‘Kpɔ ɖa! Wò fia gbɔna gbɔwò,+ ame fafa wònye,+ eye wòle tedzi dzi, ɛ̃, ele tedzivi si nye agbatsɔlã fe vi dzi.’”+6 Eya ta nusrɔ̃lawo yi ɖawɔ pɛpɛpɛ abe ale si Yesu gblɔ na wo ene.+7 Eye wokplɔ tedzi la kple via vɛ hetsɔ wofe awudziwuiwo ɖo ɖe wo dzi, eye wòbɔbɔ nɔ tedzivi la dzi.+8 Amehawo dometɔ akpa gãtɔ ɖo wofe awudziwuiwo ɖe mɔa dzi,+ eye bubuwo lã atilɔwo ɖo ɖe mɔa dzi keŋ.9 Ke ameha siwo dze ŋgɔ kple esiwo le megbe la le ɣli dom be: “Míeɖe kuku, xɔ na David Vi la,+ Woayra ame si gbɔna le Yehowa* fe ŋkɔ me!+ Míeɖe kuku, xɔ nɛ, wò, ame si le dzifo ʋĩi!”+10 Esi wòva ɖo Yerusalem la, zi tɔ le du bliboa me, eye amewo le biabiam be: “Ame kae nye esia?”11 Amehawo le gbɔgblɔm be: “Ame siae nye nyagblɔɖila Yesu+ si tso Nazaret le Galilea!”12 Yesu ge ɖe gbedoxɔa me, eye wònya nudzrala kple nuflela siwo le gbedoxɔa me la katã do goe, eye wòmu gaɖɔlilawo fe kplɔ̃wo kple ahɔnɛdzralawo fe zikpuiwo fu anyi.+13 Eye wògblɔ na wo be: “Woŋlɔe ɖi be, ‘Woayɔ nye afe la be gbedoɖafe,’+ ke miawo mietsɔe wɔ adzodalawo fe doe.”+14 Ŋkuagbãtɔwo kple bunɔwo hã va egbɔ le gbedoxɔa me, eye wòda gbe le wo ŋu.15 Esi nunɔlawo fe tatɔwo kple agbalẽfialawo kpɔ nu wɔnuku siwo wɔm wòle kple ɖevi siwo le ɣli dom le gbedoxɔa me le gbɔgblɔm be, “Míeɖe kuku, xɔ na David Vi la!” la,+ dɔme ve wo,+16 eye wobiae be: “Èle nya si gblɔm wole la sema?” Yesu ɖo eŋu na wo be: “Ɛ̃. Ðe miexlẽe kpɔ be, ‘Ðeviwo kple vi nonowo fe nu me nèdzra kafukafu ɖo’ oa?”+17 Eye wògblẽ wo ɖi hedo go le dua me yi Betania, eye wòtsi afi ma dɔ.+18 Esi wòtrɔ yina dua me le ŋdi kanya la, dɔ wui.+19 Ekpɔ gboti aɖe le mɔ to eye wòte ɖe eŋu, ke mekpɔ naneke le edzi o negbe aŋgbawo ko,+ eye wògblɔ nɛ be: “Màgatse akpɔ gbeɖegbeɖe o.”+ Eye gboti la yrɔ enumake.20 Esi nusrɔ̃lawo kpɔ esia la, ewɔ nuku na wo, eye wobia be: “Aleke wɔ gboti la yrɔ enumake?”+21 Yesu ɖo eŋu na wo be: “Vavã mele egblɔm na mi be: Ne xɔse le mia si, eye mieke ɖi o la, menye nu si mewɔ gboti la ɖeɖe koe miawɔ o, ke boŋ ne miegblɔ na to sia be, ‘Ho nàyi aɖadze atsiafu me’ la, ava eme.+22 Eye ne xɔse le mia si la, nu sia nu si miado gbe ɖa abia la, miaxɔe.”+23 Ke esi wòyi gbedoxɔa me hele nu fiam la, nunɔlawo fe tatɔwo kple dumegãwo va egbɔ, eye wobiae be: “Ŋusẽ kae nètsɔ wɔa nu siawo? Eye ame kae na ŋusẽ sia wò?”+24 Yesu ɖo eŋu na wo be: “Nye hã mabia nya ɖeka mi. Ne mieɖo eŋu nam la, ekema nye hã magblɔ ŋusẽ si metsɔ wɔa nu siawoe la na mi:25 Yohanes fe amenyɔnyrɔ ɖe tsi me la ɖe, afi kae wòtso? Dzifoe wòtso loo alo amegbetɔwo gbɔe?” Ke woda nyaa kpɔ le wo nɔewo dome gblɔ be: “Ne míegblɔ be, ‘Dzifoe wòtso’ la, abia mí be, ‘Ekema nu ka tae miexɔ edzi se o?’+26 Ke ne míegblɔ be, ‘Etso amewo gbɔ la,’ ke míedɔ̃ le ameha la si me, elabena wo katã wobua Yohanes nyagblɔɖilae.”27 Eya ta woɖo eŋu na Yesu be: “Míenya o.” Eya hã gblɔ na wo be: “Nye hã nyemagblɔ ŋusẽ si metsɔ wɔa nu siawoe la na mi o.28 “Nu kae miesusu? Vi eve le ŋutsu aɖe si. Eye wòyi gbãtɔ gbɔ ɖagblɔ nɛ be, ‘Vinye, yi ɖawɔ dɔ le waingble la me egbe.’29 Eɖo eŋu be, ‘Nyemayi o,’ ke emegbe la evee eye wòyi.30 Eye wòva evelia gbɔ gblɔ na eya hã nenema ke. Eya ɖo eŋu be, ‘Mayi,’ ke meyi o.31 Ame eve siawo dometɔ kae wɔ fofoa fe lɔlɔ̃nu?” Woɖo eŋu be: “Gbãtɔe.” Yesu gblɔ na wo be: “Vavã mele egblɔm na mi be, adzɔxɔlawo kple gbolowo atre Mawu Fiaɖufe la me yiyi na mi.32 Elabena Yohanes va mia gbɔ be yeafia dzɔdzɔenyenyemɔ la mi, ke miexɔ edzi se o. Gake adzɔxɔlawo kple gbolowo ya xɔ edzi se,+ eye togbɔ be miekpɔ esia hã la, mete ɖe mia dzi emegbe ne miaxɔ edzi ase o.33 “Mise lododo bubu ɖa: Afetɔ aɖe de waingble, eye wòtɔ kpɔ fo xlãe, ewɔ wainfiãfe ɖe eme,+ eye wòtu agbledzɔxɔ ɖe eme;+ etsɔe de asi na agbledelawo, eye wòzɔ mɔ yi duta.+34 Esi nuŋeɣi ɖo la, edɔ efe kluviwo ɖe agbledelawo gbɔ be woaxɔ yefe kutsetsewo avɛ.35 Ke agbledelaawo lé efe kluviawo, wofo ɖeka, wowu ɖeka, eye wofu kpe bubu wòku.+36 Eye wògadɔ kluvi bubu siwo sɔ gbɔ wu gbãtɔawo ɖa, ke wowɔ woawo hã nenema ke.+37 Mlɔeba edɔ via ɖe wo gbɔ gblɔ be, ‘Woasi vinye ŋkume ɖa.’38 Ke esi agbledelaawo kpɔ via la, wogblɔ le wo nɔewo dome be, ‘Ame siae nye domenyila la.+ Miva míawui, ne míaxɔ efe domenyinu la!’39 Eya ta wolée, hee do goe le waingblea me, eye wowui.+40 Azɔ ne waingbletɔ la va ɖe, nu kae wòawɔ agbledela mawo?”41 Woɖo eŋu nɛ be: “Esi wonye ame vɔ̃ɖiwo ta la, atsrɔ̃ wo ŋɔdzitɔe, eye wòatsɔ waingble la ade asi na agbledela bubu siwo atsɔ kutsetsewo anɛ le kutsetseawo ɖiɣi.”42 Yesu bia wo be: “Ðe miexlẽe le Ŋɔŋlɔawo me kpɔ be, ‘Kpe si xɔtulawo gbe la, eyae va zu dzogoedzikpe vevitɔ;+ Yehowa* gbɔe esia tso va eme, eye wònye nu wɔnuku le mía ŋkume’ oa?+43 Esia tae mele egblɔm na mi be, woaxɔ Mawu Fiaɖufe la le mia si, eye woatsɔe ana dukɔ si tsea efe kuwo.44 Ame si adze kpe sia dzi la, aŋe kluikluiklui.+ Eye ame sia ame si dzi wòage adze la, agbã gudugudu.”+45 Esi nunɔlawo fe tatɔwo kple Farisitɔwo se efe lododoawo la, wokpɔe dze sii be yewo ŋue wòle nu fom tsoe.+46 Togbɔ be wodi be yewoalée hã la, wovɔ̃ amehawo, elabena wobunɛ nyagblɔɖilae.+


text:
Suklidɔ—“Adzamemewula La”
Suklidɔ—“Adzamemewula La”
ESI Ken xɔ fe 21 la, tsikɔwuame manyatalenu aɖe va te fuɖeɖe nɛ vevie. Enɔ aɖuɖɔ hã ɖɔm edziedzi—mlɔeba, le aɖabafofo 20 ɖesiaɖe lɔfo megbe la, ehiã be wòaɖɔe. Etefe medidi o Ken fe afɔ kple abɔwo te ekpekpe vevie. Ðeɖi tea eŋu edziedzi, eye efe ŋkuwo megakpɔa nu nyuie o.
Nusi gbɔ wòtso la me va kɔ esime wɔɖi va fo Ken. Esi Ken yi ɖɔkta gbɔ wòdoe kpɔ la, edze be menye wɔɖi koe foe o—ke suklidɔ Ha 1—alo kpuie ko la, suklidɔe nɔ fu ɖem nɛ. Lãmetsi aɖe fe dɔmawɔmawɔ nyuie sia gblẽa nu le ŋutilãa fe ŋutete be wòawɔ nunyiame aɖewo, vevietɔ sukli si nɔa ame fe ʋu me, la ŋudɔ. Ken nɔ kɔdzi kwasiɖa ade hafi sukli agbɔsɔsɔme si nɔ efe ʋu me la ɖo nɔnɔme nyui me.
Ƒe 50 kple edzivɔwo fe nudzɔdzɔe nye ma, eye atike siwo wòwɔ le fe mawo me la trɔ asi le nɔnɔmea ŋu geɖe. Ke hã, suklidɔa kpɔtɔ le Ken ŋu, eye menye eya ko ŋue wòle o. Wobu akɔnta be le xexeame godoo la, ame miliɔn 140 ŋue dɔlélea le, eye Xexeame fe Lãmesẽhabɔbɔ gblɔ be kaka fe 2025 naɖo la, xexlẽme ma ate ŋu adzi ɖe edzi tefe eve. Eyata mewɔ nuku o be eŋunyalawo tsi dzi ɖe dɔlélea fe bɔbɔ ŋu. Ðk. Robin S. Goland, si nye suklidɔ ŋuti tikewɔfe aɖe si le United States dzikpɔla fe kpeɖeŋutɔ, gblɔ be: “Le ame xexlẽme si gbegbe le dɔa xɔm ta la, esia ate ŋu anye dɔvɔ̃ aɖe fe gɔmedzedze.”
Bu nyatakaka ʋɛ siwo tso xexeame godoo la ŋu kpɔ.
AUSTRALIA: Australia-dukɔa fe Dukɔwo Dome Suklidɔ Ŋuti Nusrɔ̃fe gblɔ be, “suklidɔ le lãmesẽkuxi sesẽtɔwo kekeake dometɔ ɖeka hem vɛ le fe alafa 21 lia me.”
INDIA: Dɔa le ame miliɔn 30 ya teti ŋu. Ðɔkta aɖe gblɔ be, “anye fe 15 enye si va yi la, fã hafi nàkpɔ ame aɖe si mexɔ fe 40 haɖe o nanɔ dɔ sia lém. Egbea la, dɔ sia le fu ɖem na amesiwo mekpɔ xɔ fe sia haɖe o la dometɔ ɖeka le eve ɖesiaɖe me.”
SINGAPORE: Suklidɔ le dukɔa me tɔ siwo le fe 30 kple 69 dome la fe akpa ɖeka kloe le etɔ̃ me ŋu. Wokpɔe le ɖevi geɖe—siwo dometɔ aɖewo xɔ fe ewo pɛ ko—ŋu.
UNITED STATES: Dɔa dze amesiwo ade miliɔn 16 kloe dzi, eye fe sia fe la, wokpɔnɛ le ame bubu 800,000 lɔfo ŋu. Dɔa le ame miliɔn geɖe ŋu gake ɖeko womenya haɖe o.
Alesi suklidɔ te ŋu nɔa ame ŋu ɣeyiɣi didi hafi wova kpɔnɛ na be eŋuti tikewɔwɔ sesẽna ŋutɔ. Magazine si nye Asiaweek gblɔ be, “esi suklidɔ ŋuti dzesi gbãtɔwo nu mesẽna boo o ta la, zi geɖe la womekpɔnɛ dzea sii kaba o.” Esia tae woyɔ suklidɔ be adzamemewula ɖo.
Le dɔ sia fe bɔbɔ kple alesi enu sẽnae ta la, nyati siwo kplɔe ɖo afo nu tso biabia siawo ŋu:
● Nukae hea suklidɔ vɛ?
● Aleke amesiwo ŋu dɔlélea le ate ŋu anɔ te ɖe enui?
[Aɖaka/Nɔnɔmetata si le axa 4]
Nusita Woyɔnɛ Nenema
Woɖe Eŋlisigbe me nya “diabetes mellitus” si wozãna na suklidɔ tso Helagbe me nya aɖe si fia be “woayɔ tsi ado goe” kple Latingbe me nya si fia be nane le “vivim abe anyitsi ene” la me. Nya siawo ɖɔ dɔlélea wòsɔ nyuie, elabena tsi dona le suklidɔléla ŋu abe ɖe woyɔ tsia tso efe nu me to efe aɖuɖɔtoe me do goe le ametia me ene. Gakpe ɖe eŋu la, aɖuɖɔa vivina abe sukli ene. Le nyatefe me la, hafi woava ke ɖe suklidɔ ŋuti dodokpɔwɔmɔnu si nyo wu ŋu la, ɖe wòkɔa dɔnɔa fe aɖuɖɔ ɖe afisi anyidiwo le. Ne anyidiawo va fo zi ɖe aɖuɖɔa ŋu la, efia be sukli le eme.


text:
NU SI AKPE ÐE ƑOMEWO ŊU | SRƆ̃TƆWO
Ale Si Miana Dzrewɔwɔ Natɔ
KUXIA
Ðe wòsesẽna na mia kple srɔ̃wò be mialé nyawo kpɔ le ŋutifafa mea? Ðe nètsia mavoe ɣesiaɣi le esi mènya ne nya si nàgblɔ la ade dzre mia kple srɔ̃wò dome o ta?
Ne nenemae la, ke ka ɖe edzi be nuwo ate ŋu aɖɔ ɖo. Gake gbã la, ele be nànya nu si tae mia kple srɔ̃wò miewɔa dzre zi geɖe ɖo.
NU SI GBƆ WÒTSONA
Masɔmasɔwo.
Srɔ̃nyɔnu aɖe si ŋkɔe nye Jillian * gblɔ be: “Ɣeaɖewoɣi la, nyawo medona le nunye abe ale si tututu medi be magblɔe na srɔ̃nyea hafi la ene o. Alo mekana ɖe edzi be megblɔ nya aɖe na srɔ̃nye, evɔ wònye ɖeko mesusui be megblɔe nɛ, gake le nyatefe me la, nyemegblɔe nɛ hafi o!”
Ne miafe susuwo mewɔ ɖeka o.
Aleke kee mia kple srɔ̃wò miesɔ na mia nɔewoe o, miafe susuwo ato vovo le nya aɖewo ya gome. Nu ka tae? Elabena ame eve aɖeke mesɔ kple wo nɔewo pɛpɛpɛ o, eye nyatefenya sia ate ŋu ana srɔ̃ɖegbenɔnɔ navivi loo alo wòahe kuxiwo vɛ. Le srɔ̃tɔ geɖe gome la, kuxiwoe wòhena vɛ.
Dzilawo fe kpɔɖeŋu gbegblẽ.
Srɔ̃nyɔnu aɖe si ŋkɔe nye Rachel gblɔ be: “Dzinyelawo wɔa dzre zi geɖe, eye wodaa gbe ɖe wo nɔe gbɔ, eya ta esi meva ɖe srɔ̃ la, mefoa nu na srɔ̃nye abe ale si danye foa nu na fofonye ene. Nyemesrɔ̃ ale si made bubu ame ŋu o.”
Nyaa fe ke.
Zi geɖe la, nu si gbɔ dzre sesẽwo tsona la yi ŋgɔ wu nudzɔdzɔ si do dzrea ɖa. Le kpɔɖeŋu me, ne ame aɖe gblɔ ɖe srɔ̃a ŋu be “Wò ya megbe koe nètsina!” la, ɖewohĩ menye megbetsitsia koŋue nye kuxia o, ke boŋ ese le eɖokui me be wowɔ nu ɖe ye ŋu ameŋumabumabutɔe.
Aleke kee nyaa ɖale o, ne miewɔa dzre edziedzi la, ate ŋu agblẽ nu le miafe lãmesẽ ŋu, alo be wòana miava gbe mia nɔewo gɔ̃ hã. Ekema aleke miawɔ ana dzrewɔwɔa natɔ?
NU SI NÀTE ŊU AWƆ
Nu vevi aɖe si ana miadzudzɔ dzrewɔwɔe nye be miade dzesi nu si tututu dea dzrea mia dome. Ne miafe dzi va dze eme la, mite egbɔkpɔkpɔ fe mɔnu sia kpɔ.
1. Mi ame evea mitsɔ pepa vovovo miaŋlɔ nu si ŋu miewɔ dzre le nyitsɔ laa la ɖe wo dzi. Le kpɔɖeŋu me, srɔ̃ŋutsua ate ŋu aŋlɔ bena, “Xɔ̃wòwo gbɔ koe nèyi ɖanɔ ŋkeke bliboa, eye meyɔm hegblɔ afi si nènɔ la nam o.” Ðewohĩ srɔ̃nyɔnua hã aŋlɔ bena, “Èdo dziku le esi meyi ɖasrã xɔ̃nyewo kpɔ ta.”
2. Dzro nya siwo gbɔna la me kple srɔ̃wòa anukwaretɔe: Ðe wònye nya gã nenema gbegbea? Ðe miate ŋu aŋe aɖaba afu edzi hafia? Ðewohĩ le go aɖewo me la, anyo be mialɔ̃ ɖe edzi be mia dometɔ ɖe sia ɖe fe susu to vovo na nɔvia tɔ, eye lɔlɔ̃ nana miaɖe asi le nyaa ŋu.—Biblia fe mɔfiame: Lododowo 17:9.
Ne miekpɔe be menye nya gã aɖekee nye ema o la, miɖe kuku na mia nɔewo, eye miaɖe asi le nyaa ŋu.—Biblia fe mɔfiame: Kolosetɔwo 3:13, 14.
Ne mi ame evea alo mia dometɔ ɖeka kpɔe be enye nya gã la, ke miɖe afɔ si kplɔe ɖo.
3. Ŋlɔ ale si nèse le ɖokuiwò me esime mienɔ dzrea wɔm la ɖe pepa dzi, eye nàna srɔ̃wòa hã nawɔe nenema. Le kpɔɖeŋu me, srɔ̃ŋutsua ate ŋu aŋlɔ be, “Ewɔ nam be hadede kple xɔ̃wòwo dze ŋuwò wu gbɔnyenɔnɔ ene.” Srɔ̃nyɔnua ate ŋu aŋlɔ be, “Mese le ɖokuinye me be èle nu wɔm ɖe ŋunye abe ɖevi si wòhiã be wòabia mɔ le fofoa gbɔ hafi ado go la ene.”
4. Ame sia ame nexɔ nɔvia fe pepa ne wòaxlẽ. Nu ka koŋue ɖe fu na srɔ̃wòa si tae mienɔ dzrea wɔm? Midzro nu si wòle be mia dometɔ ɖe sia ɖe nawɔ atsɔ akpɔ nu si tututu he dzrea vɛ la gbɔ nyahehemanɔmee hafi la me.—Biblia fe mɔfiame: Lododowo 29:11.
5. Midzro nu si miesrɔ̃ tso afɔɖeɖe siawo me la me. Aleke nu si miesrɔ̃ la ŋu dɔwɔwɔ ate ŋu ana miafo asa na nyahehe le etsɔme alo akpɔ wo gbɔe?
^ mm. 7 Míetrɔ ŋkɔawo.


text:
Yehowa Ðasefowo—Ame Kawoe Míenye?
Míenye to kple gbegbɔgblɔ vovovowo me tɔwo, ke hã míewɔ ɖeka eye taɖodzinu ɖekae le mía si. Vevietɔ wu la, míedea bubu Yehowa, Mawu si ŋu wofo nu tsoe le Biblia me, Ame si nye nuwo katã Wɔla la ŋu. Míedzea agbagba vevie be míasrɔ̃ Yesu Kristo fe kpɔɖeŋu, eye wònye dada na mí be woyɔa mí be Kristotɔwo. Mía dometɔ ɖe sia ɖe dia ɣeyiɣi edziedzi tsɔ kpena ɖe amewo ŋu be woasrɔ̃ nu tso Biblia kple Mawu Fiaɖufea ŋu. Esi míeɖea gbefã alo foa nu tso Yehowa Mawu kple efe Fiaɖufea ŋu ta la, wonya mí be míenye Yehowa fe Ðasefowo.
Ʋu míafe nyatakakadzraɖofea. Xlẽ Biblia le nyatakakadzraɖofea. Srɔ̃ nu geɖe tso míawo ŋutɔwo kple míafe dzixɔsewo ŋu.


text:
Avetsu Damawo—Ðe Woate Ŋu Akpɔ Wo Taa?
Avetsu Damawo—Ðe Woate Ŋu Akpɔ Wo Taa?
ETSO NYƆ! ŊLƆLA SI LE BOLIVIA GBƆ
BALI aɖe si me avetsu gã aɖe le, le Ramiro si. * Bali sia si le Anyiehe Amerika fe Andes-towo gɔme la nye nuto ʋɛ siwo me woagate ŋu akpɔ blematiwo le la dometɔ ɖeka. Avewo vɔ le togbɛawo katã dzi keŋkeŋ. Dzɔdzɔmeŋutinunyalawo zɔa mɔ tso didife kple kpuifewo va srɔ̃a nu tso Ramiro fe avetsu dama la ŋu, eye woke ɖe nugbagbe fomevi vovovo siwo ŋu womewɔ numekuku le kpɔ o ŋu. Ramiro tsɔa ɖe le nuwo ta kpɔkpɔ me vevie. Egblɔ be: “Nyemana woatso ati le nye avea me gbeɖe o.”
Roberto hã kpɔa anyigba xɔdzo dzi ve si lolo kilometa 5,600 le dzogoe eneawo katã me, eye wòle Amazon-bali la me dzi. Enye avedzikpɔla bibi si tsoa atiwo eye wòdzranɛ na dutadukɔwo. Gake Roberto gakpɔa dzidzɔ vevie ɖe avetsuwo kple eme lãwo ta kpɔkpɔ hã ŋu. Egblɔ gbeteteɖedzitɔe be: “Woate ŋu atso atiwo gake ahakpɔ egbɔ be nu magblẽ le nugbagbe fomevi vovovoawo ŋu tegbee o.”
Togbɔ be Ramiro kple Roberto nye ame vovovowo hã la, wotsɔa ɖe le avetsuwo fe dedienɔnɔ me vevie. Gake menye woawo ɖeɖekoe le nenema o. Anyigba xɔdzo dzi vewo dome gbegblẽ yakatsyɔ si yi edzi kabakaba le nyitsɔ laa fe fewo me la dzi ŋɔ ale gbegbe.
Ðe ɖetsɔleme ɖeɖe fia alea nye nusi gbɔ eme akpaa? Ne èbu eŋu kpɔ la, le fe alafa siwo va yi me la, amewo foa ave gbogbo siwo le nuto siwo mexɔ dzo fũ o me hena agbledede. Eyata nukatae wòle be woatsi dzi ne amesiwo le anyigba xɔdzowo dzi hã le nu ma ke wɔm? Vovototo gã aɖe le wo dome. Le kpɔɖeŋu me, anyigba mawɔnu dzie anyigba xɔdzo dzi vewo lɔ̃a nɔnɔ, eye wònyea afisi agbledede medea ame dzi le tututu o. Azɔ hã, nugbagbe fomevi vovovowo ŋutɔe nɔa aveawo me; eye wo ɖeɖe ɖa gblẽa nu le amefomea katã ŋu.
Kuxi Siwo Avewo Tsɔtsrɔ̃ Hena Vɛ
Nugbagbe fomevi vovovo siwo le xexeame godoo fe afã kple edzivɔ nɔa ave siwo le anyigba xɔdzowo dzi me. Tso fie kple kpɔ̃ dzi vaseɖe adru si mebɔ o kple sefofo si woyɔna be orchid dzi, tso da kple akpɔkplɔ dzi vaseɖe kpakpaluʋui siwo mebɔ o kple ako dzi—eye womate ŋu axlẽ nugbagbe siawo ɖekaɖeka o.
Agbenɔnɔ le anyigba xɔdzo dzi ve vovovowo me dea nugbagbe fomevi vovovowo dzi. Ave fomevi vovovo siwo nye todzi vetsu dama siwo tsina ʋɛʋɛʋɛ, ave dodo damawo, anyigba xɔdzowo dzi ve kple ave siwo me atiwo le tatata la li. Gake ame geɖe mede ave siwo nɔa anyigba xɔdzowo dzi me kpɔ o. Ðewohĩ wò hã mège ɖe eme kpɔ o. Ekema nukatae wòle be nàtsɔ ɖe le tefe siawo me?
Ave siwo le anyigba xɔdzowo dzi ta kpɔkpɔ le vevie elabena numiemie gbogbo siwo ŋudɔ wowɔna le afeme kple le asitsanyawo me siaa siwo dzi wò agbe nɔ te ɖo hã gahiã esiwo miena le wo ɖokui si le gbeme, siwo te ŋu wɔna nyuie le tefe mawo. Wotrɔa asi le ati siawo siwo miena le wo ɖokui si ŋu eye wowɔa wo ŋudɔ ɣeaɖewoɣi eye ati yeyewo dona tsoa wo me siwo te ŋu nɔa te ɖe dɔléle kple lãvi gblẽnuwo nu wu. Eyata domenyiŋusẽfianu vovovo siwo nɔa nusiawo me la hiã vevie ŋutɔ.
Azɔ hã numekulawo le nu geɖe siwo ŋu viɖe le kpɔm tso anyigba xɔdzo dzi ve siawo me. Le kpɔɖeŋu me, ave siawo mee wole atike gbogbo siwo li fifia la kpɔm tsoe. Eyata zi geɖe la, wotsɔa nugbagbe fomevi vovovo siwo nɔa anyigba xɔdzowo dzi vewo me sɔna kple agbalẽdzraɖofe aɖe si le agbe, eye enye esi womekpɔ ʋu “agbalẽ” akpa gãtɔ siwo le eme haɖe o.
Nugbagbe Beli Siwo Do Ka Kple Wo Nɔewo
Fafa si nɔa nuto siwo foa xlã anyigba xɔdzo dzi vewo medea ame dzi kura o eye wòwɔ nuku ale gbegbe. Nugbagbe akpe nane siwo nɔa afima hiã wo nɔewo fe kpekpeɖeŋu. Le kpɔɖeŋu me, numiemie geɖe hiã na xe, nudzodzoevi, alo lã aɖewo fomevi koŋ hafi woate ŋu afo se eye be wofe kuwo hã nate ŋu akaka. Esi nugbagbewo fe agbenɔnɔ wɔnuku alea ta la, avea agate ŋu agbugbɔ nugbagbe siawo katã siwo nye numiemie, lãwo, nudzodzoeviwo, kple nugbagbevi sue siwo le eme la ŋudɔ awɔ. Nukutɔe la, menye anyigba wɔnu dzie nugbagbe siawo siwo fe anyinɔnɔ wɔnuku alea nɔna o. Ne wonya tsrɔ̃e ɖa ko la, ate ŋu asesẽ alo maganya wɔ be avea nagagbugbɔ aɖo etefe o.
Anyigba xɔdzo dzi ve siawo dzie ame geɖewo nɔa agbe ɖo. Tsɔ kpe ɖe alesi ave siwo nɔa anyigba xɔdzo dzi nyea afisi sɔ na dzɔdzɔmeŋutinunyalawo fe numekuku wɔwɔ kple modzakatsaɖiɖi ŋu la, viɖe geɖe gale wo ŋu elabena afimae wokpɔa atiwo, nukuwo, anyitsi, ne, aŋe, kple atimitsi tsonae. Gake ave siwo nɔa anyigba xɔdzowo dzi le vɔvɔm kabakaba ale gbegbe. Xexlẽmea ŋutɔŋutɔ mele nyanya o gake nu ɖeka aɖe ya ɖe dzesi: Aveawo le vɔvɔm kabakaba.
Nusi na nutowo dome gbegblẽ alea mesɔ kura o enye be amewo gblẽa ave siawo dome menye ɖe viɖe si woakpɔ ɖaa ta o. Wotrɔ ave siawo dometɔ geɖe wòzu nyiwo fe gbeɖufe. Gake enuenu la, anyigbaa megatea ŋu wɔa nu be wòalé lãha siawo fe agbe ɖe te o eye wogblẽnɛ ɖi. Woka nya ta be wogblẽ Braziltɔwo fe Amazon-nuto si nye anyigba si keke kilometa 165,000 le dzogoe eneawo katã me la ɖi.
Mɔkpɔkpɔ kae li na ave dama siwo me gbemelã gbogbowo nɔna la? Ramiro, Roberto, kple ame bubu geɖe siwo le abe woawo ene le kutri kum be woakpɔ anyigba xɔdzo dzi vewo ta tso dukɔwo dome sitsatsa, amewo fe agbɔsɔsɔ fũ, lãlélawo, adedada kple atitsotso manɔsenu ŋuti kuxiwo si me. Gake nukawo koŋue hea avenyigbawo tsɔtsrɔ̃ ɖa vɛ? Ðe mɔ aɖe li si dzi woate ŋu ato awɔ ave damawo ŋudɔ eye womatsrɔ̃ wo ɖa keŋkeŋ oa?
[Etenuŋɔŋlɔwo]
^ mm. 3 Avetsu siwo wobuna be wonye todzi vewoe avetsu siwo le tefe si kɔkɔ wu meta 1,000 la nye.
[Nya si ɖe dzesi si le axa 19]
Lã fomevi vovovo kpakple numiemie fomevi gbogbo siwo le xexeame godoo dometɔ akpa gãtɔ le anyigba xɔdzowo dzi vewo me
[Nɔnɔmetata siwo le axa 20, 21]
Atitsolawo kple mɔwo dodo ate ŋu agblẽ nu le ave damawo ŋu


text:
Alekee Mawu Le?
Biblia Ƒe Nukpɔsusu
Alekee Mawu Le?
BIBLIA gblɔ be: “Mawu nye Gbɔgbɔ, eye ele be ame siwo le ta dem agu nɛ la natsɔ gbɔgbɔ kple nyatefe ade ta agu.” Nya sia ɖe nyatefenya vevi aɖe fia tso ale si Mawu le ŋu—gbɔgbɔe wònye! (Yohanes 4:19-24) Ke hã, wofo nu tso eŋu le Biblia me abe amegbetɔ ene. Efe ŋkɔe nye Yehowa.—Psalmo 83:19.
Biblia xlẽla aɖewo gblɔna be yewomesea ale si tututu Mawu le la gɔme o. Esi wònye be gbɔgbɔe Mawu nye, ke menye nu si ŋku ate ŋu akpɔ o ɖe, nu ka tae Biblia foa nu tso eŋu zi geɖe abe ɖe ŋkuwo, towo, ŋɔti, dzi, abɔwo, asiwo, asibidewo, kple afɔwo le esi ene? * Ame aɖewo ate ŋu afo nya ta be ɖeko Mawu le abe amegbetɔ ene, le esi Biblia gblɔ be wowɔ ame ɖe Mawu fe nɔnɔme nu ta. Biblia me dzodzro tsitotsito akpe ɖe mía ŋu míase ale si Mawu le la gɔme nyuie.—1 Mose 1:26.
Nu Ka Tae Wofo Nu Tso Mawu Ŋu Abe Amegbetɔ Ene?
Mawu fe gbɔgbɔ ʋã Biblia ŋlɔlawo wofo nu tso Ŋusẽkatãtɔ la ŋu abe amegbetɔ ene bene amegbetɔwo nate ŋu ase ale si wòle la gɔme nyuie. Nunyalawo gblɔ be esia nye “nufofo tso Mawu ŋu abe amegbetɔ ene, alo abe ɖe efe dzedzeme le abe amegbetɔwo tɔ ene.” Nya siawo ɖe ale si womate ŋu azã amegbetɔwo fe gbegbɔgblɔ atsɔ aɖɔ Mawu vavã, Yehowa, wòade edefe o la fia. Nu si le vevie ye nye be woakpɔ ale si Mawu le la le susu me ahaɖee agblɔ le mɔ si gɔme amegbetɔwo ate ŋu ase bɔbɔe nu. Esia mefia be míabui be Mawu le pɛpɛpɛ abe nya siwo wotsɔ ɖɔe fe gɔmesese ŋutɔŋutɔ ene o, abe ale si ko mele be míabui be Mawu nye “Agakpe,” “ɣe,” alo “akpoxɔnu” abe ale si Biblia ɖɔe ene o la ene.—5 Mose 32:4; Psalmo 84:12.
Nenema kee, esi Biblia ŋlɔlawo di be míanya be nɔnɔme nyui siwo le amegbetɔwo si la le Yehowa si le mɔ deblibo nu la, Biblia gblɔ be wowɔ ame le Mawu fe nɔnɔme nu. Eme kɔ fãa be, esia mefia be amegbetɔwo nye gbɔgbɔwo alo be Mawu le abe amegbetɔwo ene o.
Ŋutsue Mawu Nye Loo, Alo Nyɔnue?
Abe ale si ko ne woɖɔ Mawu abe ɖee amegbetɔwo fe ŋutinuwo le esi ene la, mefia be nenema tututue wòle o la, nenema kee ne wofo nu tso Mawu ŋu abe ŋutsu ene la, mele be míatsɔe be nenemae wòle ŋutɔŋutɔ o. Nuwɔwɔ siwo míekpɔna dome koe ŋutsu alo nyɔnu, atsu alo asi fe vovototo sia le, eye esia ɖee fia be amegbetɔwo fe gbegbɔgblɔwo mate ŋu aɖɔ ale si Mawu Ŋusẽkatãtɔ, Yehowa, le ŋutɔŋutɔ la gbeɖe o.
Esi woyɔ Mawu be “Fofo” le Biblia me la, ekpe ɖe mía ŋu míese egɔme be míate ŋu atsɔ mía Wɔla la asɔ kple vifofo lɔ̃ame, ametakpɔla, si léa be na ame. (Mateo 6:9) Esia mefia be míabui be ŋutsu alo nyɔnue Mawu, alo gbɔgbɔmenuwɔwɔ bubu siwo le dzifo nye o. Ŋutsunyenye alo nyɔnunyenye fe nɔnɔme mele wo si o. Enyo be míade dzesii be Biblia ɖee fia be ame siwo woyɔ be woanye hadomenyilawo kple Kristo le efe dzifo Fiaɖufe dziɖuɖua me la mekpɔa mɔ be yewoava nye ŋutsuwo alo nyɔnuwo ne wova do ŋutikɔkɔe na yewo abe Mawu fe gbɔgbɔ me viwo ene o. Apostolo Paulo ɖo ŋku edzi na wo be, ne wodo ŋutikɔkɔe na wo wozu Mawu fe gbɔgbɔ me viwo la, “ŋutsunyenye alo nyɔnunyenye [megali na wo] o.” Woɖɔ wo le kpɔɖeŋunyagbɔgblɔ nu hã be wonye Yesu Kristo, Alẽvi la, fe “ŋugbetɔ.” Esiawo katã ɖee fia be mele be míase ale si wofoa nu tso Mawu, alo efe Tenuvi, Yesu, kple gbɔgbɔmenuwɔwɔ bubuwo ŋu abe amegbetɔwo ene la gɔme be nenemae wole ŋutɔŋutɔ o.—Galatiatɔwo 3:26, 28; Nyaɖeɖefia 21:9; 1 Yohanes 3:1, 2.
Esi Biblia ŋlɔlawo se akpa si ŋutsu wɔna gɔme nyuie ta la, wofoa nu tso Mawu ŋu abe ŋutsu ene. Wokpɔe be ale si Yehowa tsɔa ɖe le eme na via siwo le anyigba dzi lɔlɔ̃tɔe abe vifofo ene la dzena le vifofo si wɔa efe wɔfe nyuie la me.—Maleaxi 3:17; Mateo 5:45; Luka 11:11-13.
Mawu Ƒe Nɔnɔme Si Ƒo Ðe Sia Ðe Ta
Togbɔ be gbɔgbɔe Dziɖulagã sia si ɖeke mesɔ kpli o la nye hã la, menye ame si ŋu womate ŋu ate ɖo, si gɔme womate ŋu ase o, si meɖea efe susuwo gblɔna o ye wònye o. Gbɔgbɔ si wònye menye mɔxenu aɖeke na dzi dzɔdzɔetɔ siwo dina be yewoadze sii ahaɖe ŋudzedzekpɔkpɔ afia ɖe efe lɔlɔ̃, ŋusẽ, nunya, kple dzɔdzɔenyenye, siwo nye efe amenyenye fe nɔnɔme aɖewo, siwo dzena fãa le efe nuwɔwɔwo me ŋu o.—Romatɔwo 1:19-21.
Gake Mawu fe nɔnɔme si fo ɖe sia ɖe ta, si nye lɔlɔ̃ la, ɖe ale si tututu wòle la fia. Mawu fe lɔlɔ̃ ɖe dzesi ale gbegbe be wogblɔ be eya ŋutɔ nye lɔlɔ̃. (1 Yohanes 4:8) Efe nɔnɔme nyoameŋu bubuawo, abe nublanuikpɔkpɔ, tsɔtsɔke, kple dzigbɔgbɔ blewu ene, dze le efe nɔnɔme vevi sia me. (2 Mose 34:6; Psalmo 103:8-14; Yesaya 55:7; Romatɔwo 5:8) Vavãe, Yehowa nye lɔlɔ̃ fe Mawu si le mí amegbetɔwo kpem be míate ɖe ye ŋu.—Yohanes 4:23.—g08 10-E.
[Etenuŋɔŋlɔ]
^ mm. 4 Le kpɔɖeŋu me xlẽ, 1 Mose 8:21; 2 Mose 3:20; 15:8; 31:18; 1 Samuel 8:21; Hiob 40:9; Psalmo 10:17; 18:10; 34:16; Lododowo 27:11; Xezekiel 8:17; Zaxariya 14:4; Luka 11:20; Yohanes 12:38; Romatɔwo 10:21; kple Hebritɔwo 4:13.
ÈBU NYA SIA ŊU KPƆA?
▪ Mawu fe ŋkɔ ɖe?—Psalmo 83:19.
▪ Nu kawo mee Mawu fe nɔnɔmewo dzena le?—Romatɔwo 1:19-21.
▪ Mawu fe nɔnɔme kae fo ɖe sia ɖe ta?—1 Yohanes 4:8.


text: 3 Yesu gayi fufofe aɖe, eye ame aɖe si titi* lé asi na la le afi ma.+2 Eye Farisitɔwo le ŋku lém ɖe eŋu tututu be yewoakpɔe ɖa be ada gbe le amea ŋu le Sabat dzi hã, ne yewoatsɔ nya ɖe eŋu.3 Egblɔ na ame si titi* lé asi na la be: “Tso nàva titina.”4 Ebia wo be: “Ðe se ɖe mɔ be woawɔ nu nyui alo awɔ nu vɔ̃ɖi le Sabat dzia? Be woaɖe agbe* loo alo awu amea?”+ Ke wozi kpi.5 Esi wòtsa ŋku le wo dzi godoo kple dziku hexa nu vevie le wofe dzimesesẽ+ la ŋuti vɔ la, egblɔ na amea be: “Mlo asi.” Eye wòmloe, eye efe asi la ɖɔ ɖo.6 Ale Farisitɔwo do go, eye enumake wo kple Herodes habɔbɔ+ me nɔlawo wode adaŋu ɖe eŋu, ne woawui.7 Ke Yesu kple efe nusrɔ̃lawo dzo le afi ma yi futa, eye ameha gã aɖe tso Galilea kple Yudea kplɔ wo ɖo.+8 Eye ame gbogbo siwo hã se nu geɖe siwo wɔm wòle la tso Yerusalem, Idumea kple Yordan godo kpakple Tiro kple Sidon nutowo me va egbɔ.9 Eye wògblɔ na efe nusrɔ̃lawo be woadi tɔdziʋu sue aɖe ada ɖi na ye, ale be ameha la nagamimi ye ɖo o.10 Esi wòda dɔ na ame geɖewo ta la, ame siwo katã ŋu dɔléle sesẽwo le la fo zi ɖe eŋu be yewoaka asi eŋu.+11 Eye ɣesiaɣi si gbɔgbɔ makɔmakɔwo+ gɔ̃ hã kpɔe la, wotsyɔa mo anyi ɖe eŋkume, eye wodoa ɣli gblɔna be: “Wòe nye Mawu fe Vi la.”+12 Ke zi geɖe la, edea se na wo vevie be woagana woadze si ye o.+13 Eyi to aɖe dzi, eye wòyɔ ame siwo wòdi+ la wova egbɔ.+14 Eye wòɖo fufofo aɖe si me ame wuieve le, ena ŋkɔ wo be apostolowo, ame siwo anɔ eŋu, siwo wòadɔ woaɖaɖe gbefã,15 eye ŋusẽ nanɔ wo si ne woanya gbɔgbɔ vɔ̃wo ado goe.+16 Ame wuieve siwo le fufofo+ si wòɖo la me woe nye Simon, si wòna ŋkɔe be Petro,+17 Yakobo, Zebedeo vi la, kple Yohanes, Yakobo nɔvi la (ena ŋkɔ ame siawo hã be Boanerges, si gɔmee nye “Dziɖegbeviwo”),+18 Andrea, Filipo, Bartolomeo, Mateo, Toma, Yakobo, Alfeo vi la, Tadeo, Simon Veviedola la,19 kple Yuda Iskariot, ame si va dee asi emegbe.Azɔ Yesu yi afe aɖe me,20 eye ameha aɖe gafo fu ake, ale be eya kple efe nusrɔ̃lawo mete ŋu ɖu nu gɔ̃ hã o.21 Ke esi efe fometɔwo see la, woyi be yewoaɖalée, elabena wole gbɔgblɔm be: “Efe tagbɔ le gbegblẽm.”+22 Agbalẽfiala siwo tso Yerusalem va hã le gbɔgblɔm be: “Beelzebul* le eme, eye gbɔgbɔ vɔ̃wo fe fia dzie wòtona nyaa gbɔgbɔ vɔ̃wo.”+23 Eye esi wòyɔ wo va eɖokui gbɔ la, efo nu na wo le lododowo me be: “Aleke Satana ate ŋu anya Satana ado goe?24 Ne fiaɖufe aɖe ma ɖe eɖokui ŋu la, fiaɖufe ma mate ŋu ali ke o,+25 eye ne afe aɖe ma ɖe eɖokui ŋu la, afe ma mate ŋu ali ke o.26 Nenema kee ne Satana tsi tsitre ɖe eɖokui ŋuti, eye wòma la, mate ŋu anɔ te o, ke boŋ efe nuwuwue nye ema ɖo.27 Le nyatefe me la, ame aɖeke mate ŋu age ɖe ŋusẽtɔ aɖe fe afe me afi efe nuwo o, negbe ɖeko wòabla ŋusẽtɔ la gbã hafi ate ŋu aha efe afe la.28 Vavãe, mele egblɔm na mi be, Mawu atsɔ nu sia nu ake amegbetɔviwo, eɖanye nu vɔ̃ ka kee wowɔ alo busunya ka kee wogblɔ o.29 Gake ame si gblɔa busunya ɖe gbɔgbɔ kɔkɔea ŋu la, womatsɔe akee gbeɖegbeɖe o,+ ke boŋ eɖi nu vɔ̃ mavɔmavɔ fe fɔ.”+30 Yesu gblɔ esia, elabena wole gbɔgblɔm be: “Gbɔgbɔ makɔmakɔ le eme.”+31 Eye dadaa kple nɔviaŋutsuwo+ va tɔ ɖe xexe, eye wodɔ ame ɖo ɖe egbɔ be woayɔe vɛ.+32 Ɣemaɣi la, ameha aɖe nɔ anyi fo xlãe, eye wogblɔ nɛ be: “Kpɔ ɖa! Dawò kple nɔviwòwo le xexe le diwòm.”+33 Ke eɖo eŋu na wo be: “Ame kawoe nye danye kple nɔvinyewo?”34 Ekpɔ ame siwo nɔ anyi fo xlãe la godoo va kpe, eye wògblɔ be: “Mikpɔ ɖa, danye kple nɔvinyewoe nye esi!+35 Ame sia ame si wɔa Mawu fe lɔlɔ̃nu la, eyae nye nɔvinyeŋutsu kple nɔvinyenyɔnu kpakple danye.”+


text:
Gbɔgbɔyɔyɔ Kple Gbɔgbɔmemenyenye Vavãtɔ Didi
Gbɔgbɔyɔyɔ Kple Gbɔgbɔmemenyenye Vavãtɔ Didi
GBƆGBƆ me kple ŋutilã me nuwo siaa hiãa mí katã. Ema tae ame geɖe biaa nya siawo tɔgbe ɖo be, Tameɖoɖo kae le agbe ŋu, nukatae amewo kpea fu, kple nukae dzɔna ɖe mía dzi ne míeku? Dzi anukwaretɔ geɖe dia biabia siawo kple wo tɔgbewo fe ŋuɖoɖo le gbɔgbɔyɔyɔtakpekpewo me, afisi wotena ɖe gbɔgbɔyɔlawo, (siwo woyɔna hã be ŋɔliyɔlawo), ŋu le le mɔkpɔkpɔ me be yewoafo nu kple ame kukuwo fe gbɔgbɔwo. Woyɔa nuwɔna sia be gbɔgbɔyɔyɔ.
Gbɔgbɔyɔlawo le dukɔ geɖe me, eye wofoa fu ɖe habɔbɔwo kple sɔlemewo me. Le kpɔɖeŋu me, le Brazil la, gbɔgbɔyɔla siwo anye ame 4,000,000 dze fe alafa 19 lia me Franse nufiala kple xexemenunyala Hyppolyte Léon Denizard Rivail, amesi tsɔ ŋkɔ na eɖokui le efe nuŋɔŋlɔ me be Allan Kardec fe nufiafiawo yome. Kardec va kpɔ dzidzɔ ɖe gbɔgbɔyɔyɔ nuwɔnawo ŋu zi gbãtɔ le fe 1854 me. Emegbe ebia nya gbɔgbɔyɔlawo le tefe geɖewo heŋlɔ ŋuɖoɖoawo ɖe The Book of Spirits (Gbɔgbɔwo fe Agbalẽ) si wòta le fe 1857 me la me. Agbalẽ eve bubu siwo wòŋlɔ ye nye The Mediums’ Book (Gbɔgbɔyɔlawo fe Agbalẽ) kple The Gospel According to Spiritism (Nyanyuia abe Alesi Woŋlɔe le Gbɔgbɔyɔyɔ me Ene).
Woyɔa gbɔgbɔ le subɔsubɔnuwɔna siwo nye vudu, adzenuwɔwɔ, akunyawɔwɔ, alo satanasubɔsubɔ me. Gake amesiwo xɔ Allan Kardec dzi se gblɔna be yewofe dzixɔsewo to vovo. Zi geɖe la, wofe agbalẽwo yɔa nya tso Biblia me, eye woyɔa Yesu be “amefomea katã fe mɔfiala kple kpɔɖeŋuɖola.” Wogblɔna be Yesu fe nufiafiawoe nye “Mawu fe se la fe ɖeɖefia kɔkɔetɔ kekeake.” Allan Kardec bu gbɔgbɔyɔyɔ nuŋɔŋlɔwo be wonye Mawu fe se si wòɖe fia amefomea fe etɔ̃lia, eve gbãtɔawoe nye Mose fe nufiafiawo kple Yesu tɔ.
Gbɔgbɔyɔyɔ dzroa ame geɖe elabena wotea gbe ɖe havilɔlɔ̃ kple kpekpeɖeŋunana amewo dzi le eme. Gbɔgbɔyɔyɔ dzixɔse ɖekae nye: “Kpekpeɖeŋunana manɔmee la, xɔxɔ aɖeke meli o.” Gbɔgbɔyɔla geɖe doa vevie hadomedɔwo wɔwɔ, wonaa kpekpeɖeŋu le dɔnɔkɔdziwo, sukuwo, kple dɔwɔfe bubuwo ɖoɖo me. Agbagbadzedze siawo dze na kafukafu. Gake ɖe gbɔgbɔyɔlawo fe dzixɔsewo wɔ ɖeka kple Yesu fe nufiafia siwo woŋlɔ ɖe Biblia mea? Mina míakpɔ efe kpɔɖeŋu eve ɖa: mɔkpɔkpɔ si li na ame kukuwo kple susu si tae fukpekpe li ɖo.
Mɔkpɔkpɔ Kae Li na Ame Kukuwo?
Gbɔgbɔyɔla geɖe xɔ gbugbɔgadzɔ nufiafia dzi se. Gbɔgbɔyɔlawo fe agbalẽ aɖe gblɔ be: “Gbugbɔgadzɔ koe nye nufiafia si sɔ ɖe alesi míese Mawu fe dzɔdzɔenyenye gɔmee nu; eya koe nye nufiafia si ate ŋu aɖe etsɔme gɔme eye wòado ŋusẽ míafe mɔkpɔkpɔ.” Gbɔgbɔyɔlawo ɖea nu me be ne ame ku la, luʋɔ la, alo “gbɔgbɔ si wodo ŋutilã na” dona le ame fe ŋutilã me—abe alesi kpakpaluʋui dona le efe tsro mee ene. Woxɔe se be gbɔgbɔ siawo zua amegbetɔ gagbugbɔ dzɔna ake be woatutu nuvɔ̃ si wowɔ le agbe si wonɔ do ŋgɔ me la ɖa. Gake womegate ŋu ɖoa ŋku nuvɔ̃ gbãtɔ mawo dzi o. The Gospel According to Spiritism la gblɔ be: “Mawu bui be esɔ be woatsɔ nu atsyɔ nusiwo dzɔ va yi la dzi.”
Allan Kardec ŋlɔ be: “Gbugbɔgadzɔ dzimaxɔse fia Kristo fe nyawo dzimaxɔse.” Gake nya “gbugbɔgadzɔ” medo le Yesu nu kpɔ gbeɖe o, eye mefo nu tso nukpɔsusu sia fomevi ŋu gbeɖe o. (Kpɔ “Ðe Biblia Fia Gbugbɔgadzɔa?” le axa 22.) Ame kukuwo fe tsitretsitsi boŋue Yesu fia. Le efe anyigbadzisubɔsubɔdɔa wɔwɔ me la, efɔ ame etɔ̃ ɖe tsitre—ahosi aɖe fe viŋutsu le Nain, fufofemegã aɖe fe vinyɔnu, kple exɔlɔ̃ vevi Lazaro. (Marko 5:22-24, 35-43; Luka 7:11-15; Yohanes 11:1-44) Mina míade ŋugble le nudzɔdzɔ ɖedzesi mawo dometɔ ɖeka ŋu ahakpɔ nusi fiam Yesu nɔ ku ɖe “tsitretsitsi” ŋu ɖa.
Lazaro fe Tsitretsitsi
Yesu se be ye xɔlɔ̃ Lazaro dze dɔ. Le ŋkeke eve megbe la, egblɔ na efe nusrɔ̃lawo be: “Mía xɔlɔ̃ Lazaro le alɔ̃ dɔm; gake la meyina, bena maɖanyɔe atso alɔ̃ me.” Nusrɔ̃lawo mese nya si gblɔm Yesu nɔ la gɔme o, eyata egblɔe na wo tẽ be: “Lazaro ku.” Esi Yesu va ɖo Lazaro fe yɔdoa to mlɔeba la, ŋutsua ku ŋkeke ene enye ma. Ke hã Yesu gblɔ be woaɖe kpe si wotsɔ tu yɔdoa nu ɖa. Emegbe edo ɣli gblɔ bena: “Lazaro lee, do go!” Enumake nu wɔnuku aɖe dzɔ. “Ame kuku, si fe afɔwo kple asiwo le babla la, do go kple ameɖivɔwo, eye taku bla ŋku me nɛ. Yesu gblɔ bena: Mitui, eye mina wòayi.”—Yohanes 11:5, 6, 11-14, 43, 44.
Edze fã be menye gbugbɔgadzɔe nye esia o. Yesu gblɔ be Lazaro si ku la nɔ alɔ̃ dɔm, meganya naneke o. Abe alesi Biblia gblɔe ene la, ‘efe tameɖoɖowo nu yi.’ ‘Meganya naneke kura o.’ (Psalmo 146:4; Nyagblɔla 9:5) Lazaro si wofɔ ɖe tsitre la menye ame bubu aɖe si gbugbɔ dzɔ o. Amenyenye si nɔ esi, fe si wòxɔ, kple nusiwo nɔ susu me nɛ la kee ganɔ esi. Egadze agbe gɔme tso afisi wòtɔe ɖo esime wòku kpata eye wòtrɔ yi lɔlɔ̃tɔ siwo fa konyi le efe kua ŋuti la gbɔ.—Yohanes 12:1, 2.
Emegbe Lazaro gaku ake. Ke vi kae efe tsitretsitsia ɖe? Tsɔ kpe ɖe ame bubu siwo Yesu fɔ ɖe tsitre ŋu la, edoa ŋusẽ kakaɖedzi si le mía si be ŋugbe si Mawu do be yeafɔ Ye subɔla wɔnutefewo tso ame kukuwo dome le Yefe ɣeyiɣiɖoɖi dzi ava eme la ɖe edzi. Yesu fe nukunu mawo gana kpekpe ɖo efe nyawo ŋu be: “Nyee nye tsitretsitsi la kple agbe la; amesi xɔa dzinye sena la, ne eku hã la, anɔ agbe.”—Yohanes 11:25.
Yesu gblɔ le tsitretsitsi ma si ava le etsɔme ŋu be: “Gafofo gbɔna, le esi me amesiwo katã le yɔdowo me la, woase efe gbe; eye amesiwo wɔ nu nyuiwo la, woado go hena agbe fe tsitretsitsi, ke amesiwo wɔ nu vlowo la, hena ʋɔnudɔdrɔ̃ fe tsitretsitsi.” (Yohanes 5:28, 29) Abe alesi wònɔ le Lazaro gomee ene la, ame kukuwo fɔfɔ ɖe tsitree wòanye. Manye gbɔgbɔ gbagbewo kple ŋutilã kuku siwo nyunyɔ zu nu bubu eye ɖewohĩ nugbagbe bubuwo va wɔ wo ŋudɔ la fe gododo wo nɔewo o. Dzifo kple anyigba Wɔla, amesi fe nunya kple ŋusẽ seɖofe meli na o, ate ŋu afɔ ame kukuwo bɔbɔe.
Ðe tsitretsitsi nufiafia si Yesu Kristo fia la meɖe Mawu fe lɔlɔ̃ deto na mí amegbetɔwo dometɔ ɖesiaɖe fia oa? Ke nya evelia si míebia do ŋgɔ hã ɖe?
Nukatae Fukpekpe Li Ðo?
Nusiwo me nunya mele o siwo amesiwo si nutefekpɔkpɔ mele o, alo ame vɔ̃ɖiwo, wɔna gbɔe amegbetɔ fe fukpekpe dometɔ geɖe tsona. Ke nu wɔnublanui siwo menye amegbetɔwoe wɔa wo tẽ o hã ɖe? Le kpɔɖeŋu me, nukatae afɔkuwo kple dzɔdzɔmefɔkuwo dzɔna? Nukatae wodzia ɖevi aɖewo nuwɔametɔwoe? Allan Kardec bu nusiawo be tohehee wonye. Eŋlɔ bena: “Ne wole to hem na mí la, ke anye nuvɔ̃e míewɔ tae. Ne menye agbe si míele fifia mee míewɔ nuvɔ̃a le o la, ekema esi míenɔ va yi mee.” Wofia gbɔgbɔyɔlawo be woado gbe ɖa be: “Afetɔ, Èle dzɔdzɔe le nusianu me. Dɔléle si Nèkpɔ be eyae dze lae nèɖo ɖem. . . . Mexɔe abe avuléle ɖe nusiwo mewɔ va yi la ta kple nye xɔse fe kpeɖodzi kpakple ɖokuibɔbɔ ɖe Wò lɔlɔ̃nu nyui la te ene.”—The Gospel According to Spiritism.
Ðe Yesu fia nane alea? Ao. Yesu nya Biblia fe nya sia nyuie be: “Azãgbe kple nuɖiɖeame li na wo katã.” (Nyagblɔla 9:11) Enyae be ɖeko nugbegblẽ aɖewo dzɔna ko ɣeaɖewoɣi. Menye nuvɔ̃wo fe tohehe wonye o.
Bu Yesu fe agbe me nudzɔdzɔ sia ŋu kpɔ: “Esi [Yesu le] eme tsom yina la, ekpɔ ame aɖe, si nye ŋkuagbãtɔ tso efe dzidzi me ke. Eye efe nusrɔ̃lawo biae bena: Rabi, ameka wɔ nuvɔ̃, amesia loo, alo efe dzilawo bena, wodzii ŋkugbagbãe mahã?” Ŋuɖoɖo si Yesu na la kɔ nu me ale gbegbe: “Menye amesia alo efe dzilawoe wɔ nuvɔ̃ o, ke boŋ bena woaɖe Mawu fe dɔwɔwɔwo ɖe go afia le eyama me. Esi wògblɔ esiawo la, eɖe ta ɖe anyigba, eye wòtsɔ ta la henyã anyi, eye wòtsɔ anyi la hesisi ɖe efe ŋkuwo dzi; eye wògblɔ nɛ bena: Yi nale tsi le Siloa-ta la me. . . . Tete wòyi ɖale tsi la, eye wòva le nu kpɔm.”—Yohanes 9:1-3, 6, 7.
Yesu fe nyawo fia be menye ŋutsua alo edzilawo fe nuwɔnawo tae wodzii ŋkugbagbãe o. Eyata Yesu meda asi ɖe dzixɔse si nye be ɖe wole to hem na ŋutsua le nuvɔ̃ si wòwɔ le efe agbenɔnɔ aɖe si va yi me dzi o. Ẽ, Yesu nyae be amegbetɔwo katã nyi nuvɔ̃ fe dome. Gake Adam fe nuvɔ̃ fe domee wonyi, menye nuvɔ̃ si wowɔ do ŋgɔ na wo dzidzi o. Le Adam fe nuvɔ̃a ta wodzia amegbetɔwo katã ame madeblibo siwo ate ŋu adze dɔ ahaku. (Hiob 14:4; Psalmo 51:7; Romatɔwo 5:12; 9:11) Le nyatefe me la, nɔnɔme siae wodɔ Yesu ɖa be wòava ɖɔ ɖo. Yohanes Amenyrɔɖetsimela gblɔ be Yesu nye “Mawu fe alẽvi, si le xexeame fe nuvɔ̃ la tsɔm yina!”—Yohanes 1:29. *
De dzesii hã be Yesu megblɔ be ɖe Mawu ɖoe na wodzi ŋutsua ŋkunɔe ale be Yesu nate ŋu ava da dɔ nɛ gbaɖegbe o. Ŋutasẽnuwɔna vloe kae nye si ema anye! Ðe ema ahe kafukafu vɛ na Mawua? Ao. Ðe etefe la, dɔdada na ŋkunɔa nukutɔe ɖe ‘Mawu fe dɔwɔwɔwo fia.’ Abe dɔ bubu vovovo siwo Yesu da ke ene la, eɖe Mawu fe lɔlɔ̃ vavã na amefomea si le fu kpem la fia eye wòɖo kpe kakaɖedzi si le Efe ŋugbedodo be yeahe amegbetɔwo fe dɔléle kple fukpekpewo katã ava nuwuwui le Yefe ɣeyiɣiɖoɖi dzi ŋu la dzi.—Yesaya 33:24.
Ðe menye akɔfanamenya be míakpɔe be le esi tefe be míafe Dzifofofoa nahe fukpekpewo ava mía dzii la, enaa “nu nyuiwo amesiwo bianɛ” boŋ oa? (Mateo 7:11) Ŋutikɔkɔe kae nye si wòahe vɛ na Dzifoʋĩtɔ la ne ŋkuagbãtɔwo fe ŋku ʋu, tokunɔwo fe to ʋu, eye xɔdrɔ̃wo tso zɔ, ti kpo, hefu du!—Yesaya 35:5, 6.
Míafe Gbɔgbɔmenuhiahiãwo Gbɔ Kpɔkpɔ
Yesu gblɔ be: “Menye abolo ɖeɖe ko ŋuti ame lanɔ agbe ɖo o, negbe ɖe nya sia nya, si dona tsoa Mawu fe nu me la ŋuti.” (Mateo 4:4) Ẽ, míekpɔa míafe gbɔgbɔmenuhiahiãwo ne míexlẽ Mawu fe Nya, Biblia, henɔ agbe wòsɔ ɖe enu. Gbɔgbɔyɔlawo gbɔ yiyi mekpɔa míafe gbɔgbɔmenuhiahiãwo gbɔ le nyatefe me o. Le nyatefe me la, wotsi tre ɖe nuwɔna ma ŋu vevie le nusi Allan Kardec yɔ be Mawu fe se gbãtɔ si wòɖe fia me.—Mose V, 18:10-13.
Ame geɖe, si me gbɔgbɔyɔlawo hã le, nyae be Mawue nye Nuwokatãtafola, be eli tegbee, ede blibo, efe dɔme nyo, enyo, eye wòle dzɔdzɔe le nusianu me. Gake Biblia gaɖe nu bubu geɖe fia kpee le eŋu. Eɖee fia be ŋkɔ le esi, si nye Yehowa, si ŋuti wòle be míakɔ abe alesi Yesu kɔ eŋui ene. (Mateo 6:9; Yohanes 17:6) Eɖe Mawu fia be enye ame ŋutɔŋutɔ si amegbetɔwo ate ŋu anɔ fomedodo kplikplikpli me kplii. (Romatɔwo 8:38, 39) Ne míexlẽ Biblia la, míakpɔe be Mawu nye nublanuikpɔla eye be “mewɔna na mí ɖe míafe nuvɔ̃wo nu o, eye meɖoa etefe na mí ɖe míafe vodadawo nu o.” (Psalmo 103:10) Afetɔ Dziɖulagã Yehowa toa efe Nya si woŋlɔ ɖi dzi ɖea efe lɔlɔ̃, nuwokatãtafofo, kple nugɔmesesename fiana. Eyae nye Amesi fiaa mɔ amegbetɔ toɖolawo hekpɔa wo ta. Sidzedze Yehowa kple Via Yesu Kristo ana míakpɔ “agbe mavɔ.”—Yohanes 17:3.
Nusiwo katã wòle be míanya tso Mawu fe tameɖoɖowo ŋu la le Biblia me, eye agbalẽ sia gblɔ nusi wòle be míawɔ ne míedi be míafe nu nanyo eŋu la na mí. Biblia me dzodzro nyuie naa míekpɔa ŋuɖoɖo siwo me kɔ na míafe biabiawo. Biblia fia mɔ mí le nusi nyo kple nusi gblẽ ŋu eye wònaa mɔkpɔkpɔ sẽŋu hã mí. Ena kakaɖedzi mí be le etsɔme si gbɔna kpuie me la, Mawu “latutu aɖatsi sia aɖatsi ɖa le [amefomea fe] ŋku me, eye ku maganɔ anyi akpɔ o, eye konyifafa kple ɣlidodo kple veve aɖeke maganɔ anyi o; elabena nu gbãtɔwo nu va yi.” (Nyaɖeɖefia 21:3, 4) To Yesu Kristo dzi la, Yehowa aɖe amefomea tso nuvɔ̃ kple blibomademade si fe dome wonyi la me, eye amegbetɔ toɖolawo anyi agbe mavɔ nɔnɔ le paradisonyigba dzi fe dome. Ɣemaɣi woakpɔ wofe ŋutilã me kple gbɔgbɔ me nuhiahiãwo siaa gbɔ na wo keŋkeŋ.—Psalmo 37:10, 11, 29; Lododowo 2:21, 22; Mateo 5:5.
[Etenuŋɔŋlɔ]
^ mm. 19 Kpɔ alesi nuvɔ̃ kple ku wɔ va dzɔ ŋuti numeɖeɖe le agbalẽ si nye Sidzedze si Kplɔa Ame Yia Agbe Mavɔ Me, si Yehowa Ðasefowo ta la fe ta 6 lia me.
[Aɖaka si le axa 22]
ÐE BIBLIA FIA GBUGBƆGADZƆA?
Ðe Biblia fe kpukpui aɖe ɖo kpe gbugbɔgadzɔ nufiafia dzia? Bu ŋɔŋlɔ siwo nufiafia sia dzixɔselawo zãna la dometɔ aɖewo ŋu kpɔ:
“Elabena nyagblɔɖilawo katã kple se la wogblɔ nya ɖi vaseɖe Yohanes dzi. . . . Esia nye Eliya, si ke le vava ge la.”—Mateo 11:13, 14.
Ðe Yohanes Amenyrɔɖetsimela nye Eliya si wogbugbɔ gadzia? Esi wòbia Yohanes be: “Eliya nènyea?” Eɖo eŋu eme kɔ fã be: “Menye nyee o.” (Yohanes 1:21) Gake wogblɔ nya ɖi be Yohanes atsɔ “Eliya fe gbɔgbɔ kple ŋusẽ” adze ŋgɔ na Mesia la. (Luka 1:17; Maleaxi 3:23, 24) Ne míagblɔe bubui la, Yohanes Amenyrɔɖetsimela nye Eliya le gɔmesese sia nu be ewɔ dɔ si sɔ kple Eliya tɔ.
“Ne womedzi ame tso dzifo o la, mate ŋu akpɔ mawufiaɖufe la akpɔ o. Megawɔ mo yaa na wò be, megblɔ na wò bena: Ele be, woadzi mi atso dzifo o.”—Yohanes 3:3, 7.
Apostoloawo dometɔ ɖeka ŋlɔ emegbe bena: “Woakafu Mawu, mía Afetɔ Yesu Kristo Fofo, amesi gbugbɔ mí gadzi le efe nublanuikpɔkpɔ geɖe la nu hena mɔkpɔkpɔ gbagbe to Yesu Kristo fe tsitretsitsi tso ame kukuwo dome la me.” (Petro I, 1:3, 4; Yohanes 1:12, 13) Edze fã be gbugbɔgadzi si ŋu nya Yesu gblɔ la nye gbɔgbɔ me tɔ si ava eme esime eyomedzelawo gakpɔtɔ le agbe, ke menye gbugbɔgadzɔ le etsɔmee o.
“Ne ŋutsu ku la, enɔa agbe tegbee: ne nye agbemeŋkekewo le Anyigba dzi vɔ la, malala, elabena menyae be magatrɔ agbɔ ake.”—Alesi woɖe Hiob 14:14 gɔme le “Helagbe gɔmeɖeɖe” aɖe me si woyɔ ɖe The Gospel According to Spiritism me.
Eʋegbe Biblia ɖe kpukpui sia gɔme be: “Ne ŋutsu ku la, ɖe wògagbɔa agbea? Le nye aʋamenɔɣiwo katã la manɔ asiɖeɖe le ŋunye lalam.” Xlẽ nya siwo fo xlã kpukpui ma. Àkpɔe be ame kukuwo nɔa lalam le yɔdo me henɔa “asiɖeɖe” le wo ŋu lalam. (Kpukpui 13) Womegale agbe esime wòle lalam o. “Ne ŋutsu ku la, edzo kpaŋkpaŋ; eye ne amegbetɔ si kuna mia nu la, megale afi aɖeke o.”—Hiob 14:10, Bagster fe Septuagint gɔmeɖeɖe.
[Nɔnɔmetata si le axa 21]
Tsitretsitsi mɔkpɔkpɔa ɖea Mawu fe lɔlɔ̃ deto na mía dometɔ ɖesiaɖe fiana
[Nɔnɔmetata siwo le axa 23]
Mawu ahe amegbetɔ fe fukpekpewo ava nuwuwui


text:
Aleke Mawɔ Ate Ŋu Afo Asa Na Internet Dzi Fɔkuwo?
Sɔhɛwo Biana Be . . .
Aleke Mawɔ Ate Ŋu Afo Asa Na Internet Dzi Fɔkuwo?
KPƆE ɖa le susu me be yele xexeame fe agbalẽdzraɖofe gãtɔ kekeake. Agbalẽwo, nyadzɔdzɔgbalẽwo, adzɔnudzragbalẽwo, fotowo, kple hadzidzi fomevi ɖesiaɖe—siwo ku ɖe nyati ɖesiaɖe kloe ŋu—la fo xlã wò. Nyadzɔdzɔ yeyetɔ kekeakewo kple agbalẽ siwo woŋlɔ le fe alafa siwo va yi me dometɔ gbogbo aɖewo le asitsɔfe na wò.
Internet ate ŋu ana wò nyatakaka mawo. Ekpena ɖe ame ŋu be wòanɔ efe kɔmpiuta gbɔ aɖo nyatakaka ɖe kɔmpiutawo kple kɔmpiutazãlawo le xexeame godoo ahaxɔ nyatakaka tso wo gbɔ. * Ewɔnɛ be ezãlawo nadzra adzɔnuwo, afle nuwo, aɖe ga le gadzraɖofe alo axee, aɖo dze, ase ha yeyetɔ kekeakewo—eye woawɔ esiawo katã le woawo ŋutɔ fe afewo me.
Eyata mewɔ nuku o be eŋutinunyalawo bu akɔnta be kaka fe sia nawu enu la, Internetzãlawo le xexeame godoo awu miliɔn 320. Ewɔe be Internet zazã va le bɔbɔm le xexeame fe akpa geɖe. Esi sukuwo kple agbalẽdzraɖofewo le dzi dem fo vevie be woazãe ta la, sɔhɛ miliɔn geɖe va le ezãm. Le United States la, sɔhɛ siwo xɔ tso fe 12 va ɖo 19 dometɔ siwo ade alafa memama 65 kloe zã Internet kpɔ xoxo alo xe fe ɖe Internet dzi wɔna aɖewo ta.
Ne wozã Internet nyuie la, woate ŋu akpɔ nyatakaka veviwo ku ɖe yame fe nɔnɔme, mɔzɔzɔ, kple nyati bubuwo ŋu. Àte ŋu ato edzi afle agbalẽwo, ʋu ŋutinuwo, kple nu bubuwo. Ame geɖe zãnɛ na sukudɔwo wɔwɔ.
Togbɔ be viɖe ate ŋu anɔ Internet zazã ŋu hã la, ate ŋu anɔ abe agbalẽdzraɖofe si agbalẽdzraɖofedzikpɔla aɖeke alo ame bubuwo mele akpɔ mí o ene. Woate ŋu atsa nyatakakaawo me, anɔ susum be ame aɖeke mele ye kpɔm o. Gake esiae nye Internet zazã me fɔku vɔ̃ɖitɔ kekeakewo dometɔ ɖeka. Nukatae? Elabena agbegbegblẽnuwɔna kple nusiwo ate ŋu agblẽ nu le ame ŋu le gbɔgbɔ me nɔa Nyatakakadzraɖofe geɖe. Eyata Internet ate ŋu ahe Kristotɔ sɔhɛwo ade tetekpɔ me. Ne èbu eŋu kpɔ la, amegbetɔwo kua nu me le dzɔdzɔme nu—eye enye nuwɔna si Satana Abosam zã tsɔ gblẽ nui ɣeyiɣi didi aɖee nye sia. Le nyatefe me la Satana zã didi si nɔ Xawa me be yeaku nu me eye ‘wòzã efe aɖaŋu vɔ̃ tsɔ blee.’—Korintotɔwo II, 11:3.
Nenema ke nyatakaka maɖɔʋuwo ate ŋu able Kristotɔ sɔhɛ bɔbɔe ne meɖoe kplikpaa be yeakpɔ yefe gbɔgbɔmemenyenye ta o. Agbalẽ si nye Better Homes and Gardens me nyati aɖe ɖe nu me be: “Internet nye tefe si nu yeye tovɛla bibiwo kakaa nyatakaka yeyetɔ kekeakewo le; gake afimae ɖevigbɔdɔlawo, amebalawo, ɖokuiŋubulawo, kple ame maɖɔʋu bubuwo hã dzra nyatakakawo ɖo.”
Sɔhɛ si ŋkɔe nye Javier * gblɔ be: “Nu nyɔŋuwo nɔa Nyatakakadzraɖofe aɖewo. Woate ŋu ava do le vo me, esi dzesi aɖeke mava do ŋgɔ o.” Egblɔ kpee be: “Wodi be yewoatre mɔ̃ na wò. Wodi be yewoable nuwò—axɔ wò ga.” Kristotɔ sɔhɛ si ŋkɔe nye John lɔ̃ ɖe edzi be: “Ne ènya dze nu manyomanyowo kpɔkpɔ gɔme ko la, esesẽna be nàdzudzɔ—eva maa ame ale gbegbe.” Kristotɔ sɔhɛ aɖewo yia Nyatakakadzraɖofe siwo nu maɖɔʋuwo le edziedzi eye esia he wo de afɔku siwo me ŋkubiã le wu me. Ame aɖewo gblẽ woa kple Yehowa dome fomedodo me gɔ̃ hã. Aleke woawɔ afo asa na esia?
“Nu Maɖɔʋuwo Kpɔkpɔ”
Ɣeaɖewoɣi la, Nyatakakadzraɖofe fe adrɛs ɖeɖe ate ŋu aɖee fia kɔte be nu maɖɔʋuwoe le afima. * Lododowo 22:3 xlɔ̃ nu be: “Nunyala kpɔa dzɔgbevɔ̃e, eye wòɣlaa eɖokui; ke ame bebewu dea ta eme, eye akpɔ etɔnua.”
Gake zi geɖe la, kuxiae nye be ame aɖewo va kena ɖe nu manyomanyowo ŋu le vome si menye ɖe woɖoe kura o. Ɣeaɖewoɣi la, woate ŋu ada foto aɖe si ŋu wotrɔ asi le nyuie wònya kpɔ ɖe emenyawo ŋuti nyatakakanɔfea bene wòable nuwò nàge ɖe afima akpɔ nusiwo le eme—eye ana be nàgatrɔ ayi afima zi geɖe! *
Kelvin ɖɔ nusi dzɔ ɖe exɔlɔ̃ aɖe dzi ale: “Dɔ aɖeke menɔ edzi o eye wòdi be yeaku nu me. Etefe medidi o, eva nɔ amamaɖeɖenuwɔnawo kpɔm edziedzi.” Dzidzɔtɔe la, Kristotɔ sɔhɛ sia va te ɖe hamemegã aɖe ŋu hexɔ kpekpeɖeŋu.
Ðe nètso nya me le nusi nàwɔ ne èva ke ɖe Nyatakakadife mawo ŋu le vome la ŋua? Nusi wòle be Kristotɔ nawɔ la dze fã: Dzo le Nyatakakadzraɖofe ma enumake—alo tsi Internet la kura! Wɔ nu abe hakpala la ene, amesi do gbe ɖa be: “Ðe nye ŋku ɖa le nu dzodzrowo kpɔkpɔ ŋu.” (Psalmo 119:37; tsɔe sɔ kple Hiob 31:1.) Ðo ŋku edzi be ne amegbetɔ aɖeke mele mía kpɔm o hã la, ŋku aɖe ya le mía kpɔm. Biblia ɖo ŋku edzi na mí be “woklo nu le nuwo katã dzi, eye wotsi fefle le amesi gbɔ míafe nya le la ŋku me!”—Hebritɔwo 4:13.
Nufofo kple dziwòlawo alo Kristotɔ tsitsi bubuwo ate ŋu ado ŋusẽ tame si nèɖo be yemagayi Nyatakakadzraɖofe siwo nu maɖɔʋuwo le o. Ne èbu eŋu kpɔ la, ne èdze ba me la, ɖe nànɔ dagbadagbam le ɖokuiwò si vaseɖe esime nàɖo baa me vaseɖe wò kɔ me hafi abia kpekpeɖeŋua?
Ke Hadede Kple Amewo To Internet Dzi Ya Ðe?
Internet dzi hahoodzeɖomɔnuwo ʋua mɔ be ezãlawo le xexeame godoo nafo nu kple wo nɔewo le ɣeyiɣi ma ke me. Dɔwɔfewo zãnɛ tsɔ wɔa numedzodzrowo le mɔ̃ dzi eye wotoa edzi doa ka kple wofe asisiwo. Mɔ̃ dzi numedzodzro aɖewo ʋua mɔ be gomekpɔlawo dzroa mɔ̃ɖaŋu ŋuti nyawo me, abe mɔ̃ dzadzraɖo, alo kɔmpiuta ŋuti ɖaŋuwo ene. Mɔ̃ dzi dzeɖomɔnu aɖewo ʋua mɔ be xɔlɔ̃wo kple fometɔwo nafo nu kple wo nɔewo le didife le wo ɖokuisi, esi mahiã be woagblẽ ga afo ka to telefon dzi o. Togbɔ be woate ŋu azã mɔnu sia le mɔ nyui dzi hã la, ɖe afɔku aɖewo lia?
Ehiã ŋutɔŋutɔ be woaɖɔ ŋu ɖo vevietɔ le hahoo numedzromɔnuwo gome, elabena afɔku aɖewo ate ŋu anɔ eme. Agbalẽŋlɔla Leah Rozen ŋlɔ be: “Ƒewuivi siwo nya nu tso mɔ̃ɖaŋu ŋuti zãa gafofo geɖe tsɔ ɖoa dze kple amedzro siwo womenya o le mɔ̃ dzi le dukɔa me godoo, alo xexeame gɔ̃ hã. Nublanuitɔe la, amedzro siawo siwo fewuiviawo ɖoa dze kplii le mɔ̃ dzi la nyea ame tsitsi maɖɔʋu siwo le ɖeviwo dim ne woable wo nu adɔ kpli wo.” Nyati aɖe si dze le Popular Mechanics me xlɔ̃ nu be “ele be nàkpɔ nyuie ŋutɔ” ne èle hahoo dzeɖomɔnu zãm. Wò ŋkɔ kple adrɛs tsɔtsɔ na amedzro ate ŋu ahe afɔku gãwo vɛ na wò! Nukatae nàde ɖokuiwò afɔku mawo me?
Afɔku bubu si menya kpɔna bɔbɔe o ye nye ame ɖokui fofo ɖe hadede vɔ̃ɖi me kple amedzro siwo medea bubu Biblia fe gɔmeɖosewo ŋu o. * Numekulawo gblɔ be fewuiviwo fe mɔ̃ dzi hahoo dzeɖoɖo geɖe kuna ɖe gbɔdɔdɔnyawo ŋuti. Eyata Biblia fe aɖaŋuɖoɖo si le Korintotɔwo I, 15:33 la sɔ be: “Migana woable mi o! Habɔbɔ vɔ̃wo gblẽa nuwɔna nyuiwo.” Afɔku le ha vɔ̃ɖi dede to Internet dzi me. Ðe wòle be sɔhɛ si vɔ̃a Mawu nade eɖokui afɔku mawo me yakatsyɔea?
Ametakpɔnuwo
Le afɔku siwo le Internet zazã me ta la, ele be woaɖɔ ŋu ɖo le ezazã me. Ƒome aɖewo daa kɔmpiutaa ɖe tefe si ame geɖe tona, abe akpata me ene. Azɔ hã wodea se be ne ame bubuwo le afeme ko hafi woazã Internet la. Ne dziwòlawo ɖo mɔxenu siawo la, wɔ ɖeka kpli wo. (Lododowo 1:8) Mɔfiame siwo me kɔ nye wofe lɔlɔ̃ fe kpeɖodzi.
Ne wò sukudɔdasiwo bia be nàzã Internet la, nukata malé ŋku ɖe ɣeyiɣi agbɔsɔsɔme si nàzã ɖe eŋu la ŋuti o? Te kpɔ nàtso nya me do ŋgɔ le ɣeyiɣi didime si nàzã ŋu, eye nàzã gafoɖokui si naa dzesi be wòana dzesi wò ne ɣeyiɣia de. Tom ɖo aɖaŋu be: “Wɔ ɖoɖo do ŋgɔ, nya nusi tututu dim nèle, eye nàzɔ ɖe ɖoɖo ma dzi—eɖanye aleke ke nu bubuwo ado dzidzɔ na wòe o.”
Ŋuɖɔɖo hiã le E-mail hã zazã me. Ele be Kristotɔ sɔhɛwo nakpɔ nyuie be woagafo wo ɖokui ɖe E-mail gbogbowo xexlẽ me o, vevietɔ ne nyatakakawo fe akpa gãtɔ nye nya maɖinya siwo ŋu kpeɖodzi mele o. Ɣeyiɣi sɔgbɔ akpa zazã ɖe E-mail ŋu ate ŋu axɔ ɣeyiɣi vevi si hiã be woatsɔ awɔ sukudɔdasiwo kple gbɔgbɔmedɔwoe.
Fia Salomo gblɔ be: “Agbalẽ geɖe wɔwɔ mekpɔa sefeɖo o, eye nusɔsrɔ̃ geɖe ɖe wòtea ɖeɖi ŋutilã ŋu.” (Nyagblɔla 12:12) Nya mawo ate ŋu aku ɖe Internet hã ŋu. Megafo ɖokuiwò ɖe nyatakakawo didi me ale gbegbe be nàŋe aɖaba afu ɖokuisi Biblia sɔsrɔ̃ kple gomekpɔkpɔ le Kristotɔwo fe subɔsubɔdɔa me dzi o. (Mateo 24:14; Yohanes 17:3; Efesotɔwo 5:15, 16) Ðo ŋku edzi hã be, togbɔ be dzeɖoɖo to kɔmpiuta dzi megblẽ o hã la, mɔnu bubu aɖeke megali si sɔ kple dze ɖoɖo ŋkume kple ŋkume kpakple hati Kristotɔwo o. Eyata ne wòhiã vavã be nàzã Internet la, tso nya me kplikpaa be nàzãe le nunya me. Ƒo asa na Nyatakakadzraɖofe siwo me afɔku le, eye megazã ɣeyiɣi sɔgbɔ akpa le kɔmpiuta dzi o. “Dzɔ wò dzi ŋu,” eye megazu Internet fe kluvi gbeɖe o.—Lododowo 4:23.
[Etenuŋɔŋlɔwo]
^ mm. 4 Kpɔ nyati siwo tsiã ɖe wo nɔewo nu si nye “Internet—Ðe Wònyo Na Wòa?” siwo dze le Eŋlisigbe me Nyɔ! July 22, 1997, me.
^ mm. 9 Míetrɔ ŋkɔ aɖewo.
^ mm. 11 Nyatakakadzraɖofe fe adrɛs la nye ŋɔŋlɔdzesi siwo nàzã hafi age ɖe Nyatakakadzraɖofea. Ɣeaɖewoɣi la, nya aɖewo nɔa adrɛs la me si fiaa nusiwo le Nyatakakadzraɖofea.
^ mm. 12 Emenyawonɔfea le abe alesi fiasemenuwo dzena to ahuhɔ̃e me ene le mɔ̃a dzi. Nusiwo le nyatakakadzraɖofe ma, amesi wɔ wo, kple nyatakaka mawo fomeviwo nɔa afima.
^ mm. 19 Afɔku mawo ate ŋu ado mo ɖa le hahoo dzeɖomɔnu si Kristotɔ siwo si susu nyui le la ɖo ɖi, bene yewoatsɔ adzro gbɔgbɔmenuwo me gɔ̃ hã me. Ɣeaɖewoɣi alakpatɔwo kple xɔsegbelawo gena ɖe dzeɖoɖo siawo me, eye wotoa aɖaŋuvɔ̃ dzi ayetɔe tea kpɔ be yewoable ame bubuwo nu ne woaxɔ wofe nukpɔsusu siwo mewɔ ɖeka kple Ŋɔŋlɔawo o la dzi ase.
[Nya si ɖe dzesi si le axa 24]
“Nu nyɔŋuwo le Nyatakakadzraɖofe aɖewo. Woate ŋu ava do le vo me, esi dzesi aɖeke mava do ŋgɔ o”
[Nɔnɔmetata si le axa 25]
Ƒome aɖewo daa kɔmpiuta ɖe tefe si mele ɣaɣla o


text: 10 “Mibia Yehowa ne wòana tsi nadza na mi le adame.Yehowae nye ame si wɔ alilikpowo,Eye wònana tsi dzana tso wo me,+Eye wònana anyigba miea nu na ame sia ame.2 Elabena terafim legbawo* gblɔa ameflunyawo;Eye afakalawo hã kpɔa alakpaŋutegawo.Wolĩa drɔ̃e siwo mele eme o,Gake dzodzroe wodzea agbagba be yewoafa akɔ na amewo.Esia tae woaka hlẽ abe alẽwo ene.Fu awɔ wo, elabena kplɔla aɖeke meli o.3 Nye dɔmedzoe bi ɖe lãkplɔviwo ŋu,Eye mabia akɔnta kplɔla ŋutasẽlawo;*Elabena aʋakɔwo fe Yehowa trɔ susu ɖe Yuda fe afe si nye efe lãha ŋu,+Eye wòna wole abe efe sɔ si ŋu bubu le le aʋa me ene.4 Yuda mee ame vevitɔ la ado tso,Eya mee dziɖula* si alé wo ɖe te la ado tso,Eya mee aʋawɔdati ado tso;Eya mee dɔdzikpɔla ɖe sia ɖe ado tso, wo katã woado tso eme.5 Woanɔ abe aʋawɔlawo,Ame siwo fanyaa ba le kpɔdomeewo le aʋa me ene.Woawɔ aʋa, elabena Yehowa li kpli wo,+Eye sɔdolawo aɖu ŋukpe.+6 Mana Yuda fe afe la nasẽ ŋu,Eye maxɔ na Yosef fe afe la.+Magaɖo wo te,Elabena makpɔ nublanui na wo;+Eye woanɔ abe ɖe nyemegbe nu le wo gbɔ kpɔ o ene;+Elabena nyee nye Yehowa wofe Mawu, matɔ na wo.7 Efrayim anɔ abe kalẽtɔ sesẽ ene,Eye wofe dzi akpɔ dzidzɔ abe wain ye wono ene.+Wo viwo akpɔe, eye dzi adzɔ wo;Wofe dzi atso aseye ɖe Yehowa ŋu.+8 ‘Malia aku ayɔ wo afo fu;Elabena maɖe wo,+ woade ha kpaŋkpaŋEye woanɔ agbɔ sɔm ɖe edzi.9 Togbɔ be meka wo hlẽ abe nuku ene ɖe dukɔwo dome hã,Woaɖo ŋku dzinye le didife ke;Agbe agaɖo woawo kple wo viwo me, eye woatrɔ agbɔ.10 Makplɔ wo agbɔe tso Egipte-nyigba dzi,Eye mafo wo nu fu tso Asiria;+Makplɔ wo ava Gilead-nyigba+ dzi kple Lebanon,Eye tefe masu na wo gɔ̃ hã o.+11 Ahe xaxa ava atsiafu la dzi ne etsoe;Atsi atsiafu la fe tsotsoewo nu,+Eye Nil-tɔsisi fe gogloefewo katã amie.Woaɖiɖi Asiria fe dàda vivivo la ɖe anyi,Eye fiatikplɔ age le Egipte si.+12 Nye, Yehowa ŋutɔ mado ŋusẽ wo,+Eye woazɔ le nye ŋkɔ me,’+ Yehowa ye gblɔe.”


text:
Nɔnɔmetɔtrɔ Kple Nuwɔwɔwo
Nuwɔwɔwo Ŋu Nya Siwo Woɣla Ðe Amewo
Ðe nu si Biblia gblɔ tso xexea me wɔwɔ ŋu la wɔ ɖeka kple nu siwo ŋu dzɔdzɔmeŋutinunyalawo ke ɖoa?
Nu Si Biblia Fia Mí Tso Wɔlaa Ŋu
Ðe nya si Biblia gblɔa wɔ ɖeka kple nu siwo ŋu dzɔdzɔmeŋutinunyalawo ke ɖoa?
Nɔnɔmetɔtrɔ Dzie Mawu To Wɔ Nu Gbagbe Vovovoawoa?
Nya aɖeke mele Biblia me si tsi tre ɖe nya si dzɔdzɔmeŋutinunyalawo gblɔna be nuwɔwɔ siwo le hatsotso ɖeka me ate ŋu ato vovo tso wo nɔewo gbɔ la ŋu o.
Nya Kae Biblia Gblɔ Tso Nuwɔwɔwo Ŋu?
Biblia fo nu tso “ŋkeke” ade siwo Mawu tsɔ wɔ nu gbagbewoe la ŋu. Ðe ŋkeke mawo dometɔ ɖe sia ɖe fe didime nye gafofo 24 hã?
Sɔhɛwo Le Nu Ƒom Tso Mawu Dzi Xɔxɔ Se Ŋu
Le miniti etɔ̃ fe video sia me la, sɔhɛwo gblɔ nu siwo tae woxɔe se be Wɔla aɖe li ɖo.
Karbɔn Nye Nu Wɔnuku Aɖe
Nu siwo nana míenɔa agbe la dometɔ aɖeke mele vevie de karbɔn nu o. Nu kae wònye, eye nu ka tae wòle vevie nenema gbegbe?
Nyatakakadzraɖofe Aɖe Si Le Wò Lãmenugbagbeviwo Me!
Nu kae ana be dzɔdzɔmeŋutinunyala siwo ŋu wodea bubui naɖe asi le wofe dzixɔse si nye be amegbetɔ dzɔ tso lã me la ŋu?
Ðe Xexea Dzɔ Le Eɖokui Sia?—Akpa 1: Nu Ka Tae Wòle Be Nàxɔ Mawu Dzi Ase?
Àdi be yeasrɔ̃ ale si yeaɖe nu si tae yexɔ Mawu dzi se la me kple kakaɖedzi geɖe wua? Kpɔ aɖaŋuɖoɖo siwo akpe ɖe ŋuwò ne ame aɖe tɔ gbe nu si tae nèxɔe se be Mawu li.
Ðe Xexea Dzɔ Le Eɖokui Sia?—Akpa 2: Nu Ka Tae Mele Be Nàxɔ Nɔnɔmetɔtrɔ Ƒe Nufiafia Dzi Ase O?
Kpeɖodzi eve aɖewo li siwo tae mele be nàxɔ edzi ase o.
Ðe Xexea Dzɔ Le Eɖokui Sia?—Akpa 3: Nu Ka Tae Nàxɔe Ase Be Ðe Wowɔ Xexea?
Ne èxɔe se be ɖe wowɔ xexea la, ɖe wòfia be ètsi tsitre ɖe dzɔdzɔmeŋutinunya ŋua?
Ðe Wòle Be Maxɔ Nɔnɔmetɔtrɔ Ƒe Nufiafia Dzi Asea?
Numeɖeɖe ka mee susu le wu?
Nya Kae Biblia Gblɔ Tso Amedzɔtsolãme Ƒe Nufiafia Ŋu?
Ðe nu si Biblia gblɔ tso nuwɔwɔ ŋu tsi tre ɖe dzɔdzɔmeŋutinunya ŋua?


text:
2
1 Vinye lɔlɔ̃awo, mele esia ŋlɔm ɖo ɖe mi be miagawɔ nu vɔ̃ o. Gake ne ame aɖe wɔ nu vɔ̃ la, Yesu Kristo si nye Kɔkɔetɔ la li na mí, eye afo nu aʋli mía ta le Fofo la gbɔ. 2 Eyae nye avulévɔsa ɖe míafe nu vɔ̃wo ta, eye menye míawo ɖeɖe ko tɔ tae o, ke boŋ ɖe xexea me blibo la fe nu vɔ̃wo hã ta.
Xɔse fe dodokpɔwo
3 Ne míewɔ ɖe efe sewo dzi la, ekema kakaɖedzi le mía si be míenyae vavã. 4 Ame si agblɔ be “Menyae,” gake mewɔ ɖe afe sededewo dzi o la, ame ma nye alakpatɔ, eye nyatefe mele eme o. 5 Gake ne ame aɖe wɔa efe nya dzi la, Mawu fe lɔlɔ̃ de blibo le eya amea me vavã. Eye aleae míawɔ anya be míele eya amea me: 6 ame si gblɔ be yele eya amea me la, nanɔ agbe abe ale si Yesu hã nɔ agbee ene.
7 Xɔ̃nye lɔlɔ̃awo, nyemele se yeye aɖeke ŋlɔm na mi le agbalẽ sia me o, ke boŋ se xoxo ma si nɔ anyi tso gɔmedzedzea me la koe. Sedede xoxo siae nye gbedeasi si miese xoxo. 8 Ke hã la, mele se yeye aɖe ŋlɔm ɖo ɖe mi si fe nyatefe le dzedzem le miawo kple eya amea me xoxo, elabena viviti la le bubum eye kekeli vavã la le keklẽm xoxo. 9 Ne ame aɖe agblɔ be yele kekeli la me, gake wòléa fu nɔvia la, ekema ame sia gale viviti me kokoko. 10 Ame si lɔ̃a nɔvia la fe agbenɔnɔ nye kekeli eye naneke mele efe agbe me si ana be wòakli nu o. 11 Gake ne ame aɖe lé fu nɔvia la, ekema ame sia le viviti me, eye wòzɔna le viviti me, eye menya afi si wòɖo tae o, elabena viviti la tsyɔ mo nɛ.
12 Meŋlɔe na mi, vinye lɔlɔ̃awo,
Elabena wotsɔ miafe nu vɔ̃wo ke mi
Le efe ŋkɔ la ta.
13 Meŋlɔe na mi, fofowo,
Elabena mienya eya ame si nɔ anyi tso gɔmedzedzea me ke.
Meŋlɔe na mi, ɖekakpuiwo,
Elabena mieɖu vɔ̃ɖitɔ la dzi.
14 Meŋlɔe na mi, vinye lɔlɔ̃awo,
Elabena mienya Fofo la.
Meŋlɔe na mi, fofowo,
Elabena mienya eya ame si nɔ anyi tso gɔmedzedzea me ke.
Meŋlɔe na mi, ɖekakpuiwo,
Elabena miesẽ ŋu,
Mawu fe nya la le mia me,
Eye mieɖu vɔ̃ɖitɔ la dzi.
Migalɔ̃ xexea me o
15 Migalɔ̃ xexea me kple nu siwo le eme la o. Ne ame aɖe lɔ̃ xexea me la, ekema melɔ̃a Fofo la o. 16 Elabena nu sia nu si le xexea me la metso Fofo la gbɔ o, ke boŋ etso xexea me. Nu siawoe nye: ŋutilã fe nudzodzro, ŋkubiabiã kple amegbetɔ fe dada ɖe nu siwo le esi la dzi. 17 Xexea me kple efe didiwo nu ava yi, gake ame si wɔa Mawu fe lɔlɔ̃nu la nɔa agbe tegbee.
Nuxɔxlɔ̃ amewo le Kristo fe futɔ la ŋuti
18 Vi lɔlɔ̃awo, míege ɖe gafofo mamlɛatɔ me: eye abe ale si miese xoxo be Kristo fe futɔ la gbɔna vava ge ene la, fifi laa la, Kristo fe futɔ geɖewo va ɖo xoxo. Esiae na be míenya be gafofo alo ɣeyiɣi mamlɛtɔ ɖo. 19 Wodo go dzo le mía dome, gake le nyatefe me la, womenɔ mía dome le wofe dziwo me o. Nenye mía dometɔ aɖewoe wonye vavã la, anye ne wotsi anyi, eye womedzo le mía gbɔ o. Wofe dzodzo fia kɔtɛe be wo dometɔ aɖeke menɔ mía dzi o.
20 Ke miawo la, Kɔkɔetɔ la fe ami sisi le mia dzi, eye mia dometɔ ɖe sia ɖe nya nyatefe la. 21 Nyemeŋlɔ agbalẽa ɖo ɖe mi ɖe esi mienya nyatefe la ta o, ke boŋ be mienya nyatefe la, elabena alakpa mate ŋu ado tso nyatefe me o. 22 Ame kae nye aʋatsokala la? Ame si gblɔ be menye Yesue nye Kristo o lae. Ame siae nye Yesu fe futɔ si gbea nu le Fofo la kple Vi la gbɔ. 23 Ame si gbe nu le Vi la gbɔ la, menya Fofo la hã o; ke ame si xɔ Vi la la, eya amea xɔ Fofo la hã.
24 Ke miawo la, mikpɔ egbɔ be mielé nu si miese tso gɔmedzedzea me la ɖe asi. Ne miewɔ esia la, ekema miayi edzi anɔ Vi la kple Fofo la me. 25 Eye nu si fe ŋugbe wòdo na mí lae nye agbe mavɔ la.
26 Mele nu siawo ŋlɔm ɖo ɖe mi tso ame siwo le agbagba dzem be yewoahe mi ayi mɔtatra dzii la ŋu. 27 Ke miawo la, amisisi si miexɔ tso egbɔ la nɔa mia me, eye megahiã be ame aɖeke nafia nu mi o, elabena efe ami sisi la fiaa nu mi tso nuwo katã ŋuti, eye esi ami sisi sia nye nyatefetɔ, eye menye aʋatsotɔ o ta la, minɔ eya amea me, abe ale si wòfia mi ene.
28 Azɔ la, vinye lɔlɔ̃awo, minɔ agbe le eya amea me, elabena kakaɖedzi anɔ mía si, eye ŋu makpe mí le eŋkume le efe vavaŋkekea dzi o. 29 Ne mienyae be enye dzɔdzɔetɔ la, ekema ame sia ame si wɔa nu dzɔdzɔe la nye via.


text:
Woda gbe le Bartimeo si nye ŋkuagbãtɔ la ŋu (46-52)
10 Eye Yesu dzo le afi ma va Yudea fe lifowo dzi le Yordan godo, eye amehawo gava fo fu ɖe eŋu. Eye abe ale si wòwɔna ɖaa ene la, egade asi nufiafia wo me.+2 Eye Farisitɔwo ɖoe be yewoadoe kpɔ, eya ta wote ɖe eŋu biae ne se ɖe mɔ na ŋutsu be wòagbe srɔ̃a.+3 Ebia wo be: “Se kae Mose de na mi?”4 Woɖo eŋu be: “Mose ɖe mɔ be woaŋlɔ srɔ̃gbegbalẽ eye woagbee.”+5 Ke Yesu gblɔ na wo be: “Miafe dzimesesẽ+ tae wòŋlɔ se sia ɖi na mi ɖo.+6 Gake tso nuwɔwɔwo fe gɔmedzedze la, ‘ŋutsu kple nyɔnu Mawu wɔ woe.+7 Esia ta ŋutsu agblẽ fofoa kple dadaa ɖi,+8 eye wo ame evea woanye ŋutilã ɖeka,’+ ale be womeganye eve o, ke boŋ ŋutilã ɖeka.9 Eya ŋuti nu si Mawu bla ɖekae* la, ame aɖeke negama eme o.”+10 Esi wogava afe aɖe me la, nusrɔ̃lawo bia nyae tso nya sia ŋu.11 Egblɔ na wo be: “Ame sia ame si gbe srɔ̃a, eye wòɖe bubu la, ewɔ ahasi+ ɖe nyɔnua ŋu,12 eye ne nyɔnu aɖe gbe srɔ̃a, eye wòɖe ŋutsu bubu la, ewɔ ahasi.”+13 Azɔ amewo kplɔ wo vi suewo va egbɔ be wòaka asi wo ŋu, ke nusrɔ̃lawo blu ɖe wo ta.+14 Esi Yesu kpɔ esia la, dɔme vee, eye wògblɔ na wo be: “Mina ɖeviawo nava gbɔnye; migaxe mɔ na wo o, elabena ame siawo fomevi tɔe nye Mawu Fiaɖufe la.+15 Vavã mele egblɔm na mi be, ame sia ame si mexɔa Mawu Fiaɖufe la abe ale si ɖeviwo xɔa nui ene o la, mate ŋu ayi ɖe eme gbeɖe o.”+16 Exɔ ɖeviawo ɖe efe akɔnu, eye wòda asi ɖe wo dzi heyra wo.+17 Esi Yesu do go yina la, ame aɖe fu du va dze klo ɖe eŋkume hebiae be: “Nufiala Nyui, nu kae mawɔ be manyi agbe mavɔ la dome?”+18 Yesu gblɔ nɛ be: “Nu ka tae nèle yɔyem be ame nyui? Ame aɖeke menye ame nyui o, negbe ame ɖeka ko, eyae nye Mawu.+19 Ènya sededeawo ɖe: ‘Mègawu ame o,+ mègawɔ ahasi o,+ mègafi fi o,+ mègaɖi aʋatsoɖase o,+ mègatafa ame o,+ bu fofowò kple dawò.’”+20 Ŋutsua gblɔ nɛ be: “Nufiala, mewɔa nu siawo katã tso nye ɖevime ke.”21 Yesu kpɔe dũu, eye wòlɔ̃e, eye wògblɔ nɛ be, “Nu ɖeka susɔ na wò: Heyi nàdzra nu siwo le asiwò la, nàtsɔ ga la ana ame dahewo, eye kesinɔnu anɔ asiwò le dzifo; eye nàva dze yonyeme.”+22 Ke esi wòse nya sia la, elé blanui, eye wòdzo kple nuxaxa, elabena nu geɖe le esi.+23 Eye Yesu tsa ŋku godoo eye wògblɔ na efe nusrɔ̃lawo be: “Aleke gbegbe wòasesẽ na ame siwo si ga le be woage ɖe Mawu Fiaɖufe la mee nye esi!”+24 Efe nyawo wɔ nuku na nusrɔ̃lawo. Ke Yesu gblɔ na wo be: “Vinyewo, aleke gbegbe wòasesẽ be woage ɖe Mawu Fiaɖufea mee nye esi!25 Ele bɔbɔe na kposɔ be wòato abui fe vo me wu be kesinɔtɔ nayi ɖe Mawu Fiaɖufe la me.”+26 Egawɔ nuku na wo ɖe edzi, eye wobiae be:* “Ekema ame ka gɔ̃e ate ŋu akpɔ ɖeɖe?”+27 Yesu kpɔ wo dũu, eye wògblɔ be: “Le amegbetɔwo gbɔ la, manya wɔ o, ke mele nenema le Mawu gbɔ o, elabe Mawu ya tea ŋu wɔa nu sia nu.”+28 Petro gblɔ nɛ be: “Kpɔ ɖa! Míegblẽ nuwo katã ɖi hedze yowòme.”+29 Yesu gblɔ be: “Vavã mele egblɔm na mi be, ame sia ame si gblẽ afe alo nɔviŋutsuwo alo nɔvinyɔnuwo alo dada alo fofo alo viwo alo agblewo ɖi le nye kple nya nyuia ta la,+30 akpɔ afewo, nɔviŋutsuwo, nɔvinyɔnuwo, dadawo, viwo kple agblewo tefe alafa ɖeka fifia le ɣeyiɣi sia me hekpe ɖe yometitiwo ŋu,+ eye le nuɖoanyi* si gbɔna me la, akpɔ agbe mavɔ.31 Ke ame geɖe siwo nye gbãtɔwo la azu mlɔetɔwo, eye mlɔetɔwo azu gbãtɔwo.”+32 Azɔ wodze mɔ yina Yerusalem, eye Yesu le wo ŋgɔ, eye wòwɔ moyaa na wo; ke ame siwo dze wo yome la le vɔvɔ̃m. Egayɔ Ame Wuieveawo ɖe kpɔe, eye wòde asi nu siwo gbɔna dzɔdzɔ ge ɖe edzi la, gbɔgblɔ me na wo be:+33 “Kpɔ ɖa! Míeyina Yerusalem, eye woade Amegbetɔvi la asi na nunɔlawo fe tatɔwo kple agbalẽfialawo. Woatso kufia nɛ, eye woadee asi na dukɔwo me tɔwo,34 eye woaɖu fewu le eŋu, woaɖe ta ɖe eŋu, woafoe kple atam, eye woawui, gake afɔ ɖe tsitre le ŋkeke etɔ̃ megbe.”+35 Eye Yakobo kple Yohanes, siwo nye Zebedeo viwo,+ te ɖe eŋu gblɔ nɛ be: “Nufiala, míedi be nàwɔ nu sia nu si míabia wò la na mí.”+36 Ebia wo be: “Nu ka dim miele be mawɔ na mi?”37 Woɖo eŋu nɛ be: “Na be mía dometɔ ɖeka nanɔ anyi ɖe wò ɖusime, eye ɖeka ɖe wò miame le wò ŋutikɔkɔe la me.”+38 Ke Yesu gblɔ na wo be: “Mienya nu si biam miele o. Miate ŋu ano kplu si no ge mala alo axɔ nyɔnyrɔ si xɔ ge malaa?”+39 Woɖo eŋu nɛ be: “Míate ŋui.” Eye Yesu gblɔ na wo be: “Miano kplu si no ge mala la, eye miaxɔ nyɔnyrɔ si xɔ ge mala baa.+40 Gake anyinɔnɔ ɖe nye ɖusime alo miame ya la, menye tɔnye be mana o, ke boŋ ame siwo Mawu dzrae ɖo ɖi na la tɔe.”41 Esi ame ewo susɔeawo see la, dzi ku wo ɖe Yakobo kple Yohanes ŋu.+42 Ke Yesu yɔ wo va eɖokui gbɔ gblɔ na wo be: “Mienyae be ame siwo wobuna dukɔwo dzi ɖulawo la ɖua afetɔ ɖe wo dzi, eye wofe amegãwo kpɔa ŋusẽ ɖe wo dzi.+43 Meganɔ alea le mia dome o; ke boŋ ame sia ame si di be yeanye gã le mia dome la nanye miafe subɔla,+44 eye ame sia ame si di be yeanye gbãtɔ le mia dome la nanye mi katã miafe kluvi.45 Elabena Amegbetɔvi la gɔ̃ hã meva be woasubɔ ye o, ke boŋ be yeasubɔ,+ eye yeatsɔ yefe agbe* ana wòanye tafe na ame geɖewo.”+46 Eye wova ɖo Yeriko. Ke esi eya kple efe nusrɔ̃lawo kpakple ameha gã aɖe le go dom le Yeriko dua me la, Bartimeo, (Timeo vi,) si nye nubiala ŋkuagbãtɔ la nɔ anyi ɖe mɔ to.+47 Esi wòse be Yesu Nazaretetɔ lae la, ede asi ɣlidodo me be: “Yesu, David Vi,+ kpɔ nublanui nam!”+48 Eye ame geɖewo blu ɖe eta be wòazi ɖoɖoe, ke egado ɣli sesĩe wu be: “David Vi lee, kpɔ nublanui nam dzro!”49 Eya ta Yesu tɔ hegblɔ be: “Miyɔe vɛ nam.” Eya ta woyɔ ŋkuagbãtɔ la gblɔ nɛ be: “Wò dzi nedze eme! Tso; ele yɔwòm.”50 Eɖe efe awudziwui fu gbe hetso kpla yi Yesu gbɔ.51 Eye Yesu biae be: “Nu kae nèdi be mawɔ na wò?” Ŋkuagbãtɔ la gblɔ nɛ be: “Raboni,* na magakpɔ nu.”52 Eye Yesu gblɔ nɛ be: “Heyi. Wò xɔse na nèhaya.”+ Enumake ŋkuagbãtɔ la kpɔ nu,+ eye wòdze Yesu yome le mɔa dzi.
Etenuŋɔŋlɔ
^ Egɔmeɖeɖe tẽe, “nu si Mawu bla ɖe kɔkuti ɖeka te.”


text:
Mawu fe ŋugbedodo kple atamkaka matrɔ gbeɖe o (17, 18)
6 Eya ta esi míegblẽ Kristo la ŋuti gɔmedzenufiafiawo+ ɖi la, mina míayi ŋgɔ aɖo tsitsinyenye gbɔ,+ eye míaganɔ gɔmeɖoanyi ɖom ake o, si nye dzimetɔtrɔ tso dɔwɔwɔ kukuwo me kple Mawu dzi xɔxɔ se,2 nyɔnyrɔxɔxɔwo ŋuti nufiafia kple asidada ɖe ame dzi,+ ame kukuwo fe tsitretsitsi+ kple ʋɔnudɔdrɔ̃ mavɔ.3 Ɛ̃, míayi ŋgɔ aɖo tsitsinyenye gbɔ ne Mawu lɔ̃.4 Elabena ame siwo kekeli la klẽ na kpɔ,+ eye woɖɔ dzifo fe nunana faa la kpɔ, eye woxɔ gbɔgbɔ kɔkɔe la,5 eye woɖɔ Mawu fe nya nyui la kple nuɖoanyi* si gbɔna la fe ŋusẽwo kpɔ,6 gake wode megbe la,+ manya wɔ be woagawɔ wo yeye hena dzimetɔtrɔ o, elabena wogahe Mawu fe Vi la ɖe ati ŋu ake na wo ɖokui, eye wodoa ŋukpee le gaglãgbe.+7 Elabena anyigba la xɔa yayra tso Mawu gbɔ, ne enoa tsi si dzana ɖe edzi enuenu, eye wòmiea nu siwo ɖea vi na ame siwo ŋlɔe la.8 Ke ne emiea ŋùwo kple srẽwo la, woɖea asi le eŋu, eye ɖeko wòle abe ɖe wofo fi dee ene, eye mlɔeba wotɔa dzoe.9 Ke lɔlɔ̃tɔwo, togbɔ be míele nu fom alea hã, le miawo ya gome la, míeka ɖe nu siwo nyo wu la dzi, siwo nye nu siwo hea ɖeɖekpɔkpɔ vanɛ.10 Elabena Mawu menye madzɔmadzɔtɔ, be wòaŋlɔ miafe dɔwɔwɔ kple lɔlɔ̃ si mieɖe fia le efe ŋkɔ la ta,+ esi miesubɔ ame kɔkɔewo, eye miegale edzi le wo subɔm la be o.11 Ke míedi be mia dometɔ ɖe sia ɖe naɖe veviedodo ma ke afia, ne mɔkpɔkpɔ fe kakaɖedzi blibo la nanɔ mia si+ va se ɖe nuwuwu,+12 ale be miaganye kuviatɔwo o,+ ke boŋ mianye ame siwo to xɔse kple dzigbɔɖi me nyi ŋugbedodowo dome la srɔ̃lawo.13 Elabena esime Mawu do ŋugbe na Abraham la, esi ame aɖeke melolo wui wòatsɔ aka atam o ta la, etsɔ eɖokui ka atam+14 gblɔ be: “Mayra wò godoo, eye mana nàdzi asɔ gbɔ ɖe edzi.”+15 Eya ta esi Abraham gbɔ dzi ɖi la, efe asi su ŋugbedodo sia dzi.16 Elabena ame si lolo wu lae wotsɔna kaa atam, eye wofe atamkaka la nyea nyahehe ɖe sia ɖe fe nuwuwu, elabena enyea kpeɖodzinu le se nu na wo.+17 Nenema kee esime Mawu ɖoe be yeaɖee afia ŋugbedodo la fe domenyilawo+ kɔtɛ wu be yefe tameɖoɖo metrɔna o la, eka atam tsɔ ɖo kpe edzi,18 ale be le nu eve siwo metrɔna o, siwo me Mawu mate ŋu aka aʋatso le o me la,+ dzidefo sẽŋu nanɔ mí ame siwo sii tso la si be míalé mɔkpɔkpɔ si woɖo mía ŋkume la me ɖe asi sesĩe.19 Mɔkpɔkpɔ sia le mía si+ abe seke ene na míafe luʋɔwo,* kakaɖedzi le eŋu, eye wòli ke, eye wòto xɔmetsovɔ la me yi,+20 afi si ŋgɔdola la yi ɖe mía ta le, si nye Yesu,+ ame si zu nunɔlagã abe Melkizedek ene yi mavɔmavɔ me.+